ועדת הפנים והגנת הסביבה, כנסת 20, פרוטוקול מספר 24, 2015-07-13 12:30

דוד אמסלם: רבותי, צהרים טובים.

דוד אמסלם: אני שמח לארח כאן בוועדה שלנו את שר הפנים שברמה האישית הוא גם חבר שלי, אז באמת ברוכים הבאים.

דוד אמסלם: אני רוצה לקדם בברכה גם את סגן שר הפנים, את המנכ"לית, את מרדכי ואת כל הצוות של משרד הפנים.

דוד אמסלם: מטרת הישיבה היא שהשר יסקור את פעילות משרדו, מה החזון, מה הוא חושב ולאן הוא רוצה ללכת.

דוד אמסלם: כמו כן, איפה הוא צריך אותנו בעזרה שלנו כדי להשיג את היעדים.

דוד אמסלם: אדוני שר הפנים, בבקשה.

סילבן שלום: תודה רבה.

סילבן שלום: כמו שהוא אמר, נמצאים איתי סגן שר הפנים והמנכ"לית, מנכ"ל רשות האוכלוסין מר אמנון בן עמי ויש מנהלי מינהלים, מנהלי מחוזות שנמצאים איתנו כאן, וכמובן ראשי ערים.

סילבן שלום: משרד הפנים היום עובר את הכיווץ באופן חוקי בערב כאשר מינהל התכנון עובר באופן סופי בהצבעה בחקיקה למשרד האוצר.

סילבן שלום: אבל עדיין המשרד נשאר משרד קובע, משפיע.

סילבן שלום: אין ספק שגם נושא הוצאת התכנון הוא דבר לא פשוט גם למשרד וגם למחוזות עצמם.

סילבן שלום: המשרד שהיה אמון גם על הצד ההוצאה, צד התקציב, וגם על הצד ההכנסה, קרי, אותו תכנון שאמור בסופו של דבר גם לייצר הכנסות, אם זה על-ידי בינוי, אם זה של דיור, אם זה על-ידי אזורי תעשייה, אם זה על-ידי מרכזים מסחריים, וכך הלאה, בסופו של דבר, ימשיך להיות אמון להיות על צד ההוצאה, יחד עם כמובן הכנסות אחרות: אגרות, היטלים, קנסות, בדברים נוספים, וכמובן יהיה אמון על כל נושא חוקי העזר שעדיין נשארים בסמכותו, כך שמינהל האוכלוסין, מינהל המוניציפאלי ומינהל החירום הם עדיין כמובן שני מינהלים מאוד מאוד גדולים שנמצאים במשרד וימשיכו את פעילותם בצורה מאוד מאוד משמעותית.

טלב אבו עראר: כבודו יצביע בעד או נגד?

סילבן שלום: אני מצביע לפי החלטות הממשלה שבה אני חבר.

סילבן שלום: עשינו מספר תיקונים כמובן.

דוד אמסלם: מה אתה רוצה שהוא יצביע?

דוד אמסלם: בעד או נגד?

טלב אבו עראר: נגד.

דוד אמסלם: אז נצביע בעד.

דניאל עטר: טבעי לגמרי שהוא יצביע נגד.

סילבן שלום: העניין שנעשו גם מספר תיקונים וגם את זה צריך לזכור.

סילבן שלום: בגלל שהנושא עבר ממשרד הפנים למשרד האוצר הינו צריכים להשאיר נציגים למשרד הפנים וגם את קביעת נציגי השלטון המקומי בוועדות כולן – המחוזיות, הארציות וכד' – זה גם קביעה של שר הפנים.

סילבן שלום: זאת אומרת, כל הנושא של שלטון מקומי נשאר אצלנו.

סילבן שלום: בהתחלה המגמה והנטייה היתה להעביר גם את נושא קביעת נציגי השלטון המקומי למשרד האוצר – דבר שכמובן לא הגיוני, לא אפשרי.

טלב אבו עראר: נגיד שר לשלטון מקומי וזהו?

סילבן שלום: למה?

סילבן שלום: יש הרבה מאוד דברים.

סילבן שלום: אתה פונה אליי כל היום עם חוקי האזרחות ועם ועדת גבולות ועם מיליון ואחד דברים שלא נפרט כאן.

סילבן שלום: בכל מקרה, אין ספק שהשלטון המקומי הוא דבר מרכזי וחשוב שאנחנו מאוד מעריכים אותו ומאוד מאמינים שניתן להסתייע בו.

סילבן שלום: אנחנו נעבור לשקפים.

סילבן שלום: כולם רואים שיש פה את שר הפנים ואת סגן השר ומתחת יש את מנכ"לית המשרד, את ראש הרשות לניהול המאגר הביומטרי ומנכ"ל הרשות האוכלוסין וההגירה.

סילבן שלום: יש את כל המינהלים ואפרט זאת בהמשך.

סילבן שלום: האתגרים העיקריים שלנו הם לעשות רפורמה בתחום הארנונה.

סילבן שלום: כבר התחלתי עכשיו בצעד אחד מסוים כאשר החלטתי שאותה העלאה שהיא העלאה של עדכון לא תהיה חובה, וכל מי שרוצה לא יהיה חייב להעלות אותה.

סילבן שלום: אני חייב להגיד שרוב רובן של הרשויות המקומיות אכן העלו את זה, וזו זכותן, גם בגלל העובדה שזו נוסחת עדכון וגם בגלל שהנוסחה עצמה לא היה מקום לבחון אותה ולשנות אותה כי לא היה מספק זמן.

סילבן שלום: אבל אנחנו ניכנס גם לזה.

סילבן שלום: היתה ועדה לרפורמה בארנונה שגיבשה מסקנות כבר ב-2007 על-ידי אודי ברזילי.

סילבן שלום: אבל מ-2007, לצערי הרב, נמנעו מלדון בזה וליישם את זה.

סילבן שלום: נכון שאולי חלק זה שינוי סדרי בראשית, אבל צריך לעשות גם התאמה בעניין הזה.

סילבן שלום: אני מאוד מקווה שנוכל לבצע.

דוד אמסלם: אדוני השר, עשינו פה דיון בנושא הזה לפני כחודש.

דוד אמסלם: כתבנו גם לך.

דוד אמסלם: אם לא קיבלת אז נדאג שתקבל את מסקנות הוועדה ומה הבקשה של הוועדה ממשרד הפנים.

דוד אמסלם: על רגל אחת אגיד לך שיש בלגן שלם בנושא, חבל על הזמן, משיטת המדידה, תעריפים, הנחות.

דוד אמסלם: באחד השידורים אמרתי שזה כאילו קמה עכשיו המדינה.

דוד אמסלם: זה נושא מג'ורי.

דוד אמסלם: לדעתי, שים עליו את הפוקוס ותשלים אותו.

סילבן שלום: שמתי אותו ראשון.

סילבן שלום: אתה רואה?

סילבן שלום: אתגרים עיקריים: אחד.

דוד אמסלם: התכוונתי פה.

סילבן שלום: הרי אני קבעתי גם את הסדר.

סילבן שלום: אתה לא חושב?

דוד אמסלם: צודק.

סילבן שלום: שינוי גבולות וחלוקת הכנסות בין רשויות מקומיות - זה עבורי צדק חלוקתי.

סילבן שלום: הדבר הזה חייב לבוא לידי ביטוי בצורה נכונה.

סילבן שלום: מי את?

סילבן שלום: מותר לי לשאול?

<קריאה: אני הפגנתי הרבה מחוץ לבית שלך על הגז.

סילבן שלום: זה מקובל שככה עוברים עם הטלפונים?

דוד אמסלם: לא, לא.

סילבן שלום: לא שיש לי בעיה, אבל זה נראה לי כזה - - -.

סילבן שלום: זה בסדר, אני רק שאלתי מי את.

דוד אמסלם: רבותי, לגבי הצלמים והצלמות, אם זה מפריע לדיון לנו – אני באמת ביקשתי.

דוד אמסלם: תצלמו מה שאתם רוצים, אבל בסוף תנו לנו לקיים את הדיון.

דוד אמסלם: בגדול, אנחנו באמת רוצים לקבל את הסקירה של השר וכוועדה ללמוד.

סילבן שלום: בכל מקרה, לגבי שינוי גבולות וחלוקת הכנסות - אני מאמין שיש מקום לעשות שינוי חשיבה לטובת צדק חלוקתי.

סילבן שלום: צדק חלוקתי - זה אומר שאנשים ייהנו יותר מההכנסות.

סילבן שלום: זה לא עיירות פיתוח שלצערי הרב כלואות בתוך מתחמים של מועצות אזוריות ולא נהנות בשום צורה שהיא מהעניין הזה.

סילבן שלום: הדבר הזה צריך לבוא לידי ביטוי, לידי שינוי, ואני חושב שיש בזה צורך אמיתי, אם זה על-ידי העברה טריטוריאלית, אם זה על-ידי חלוקת הכנסות באופן שונה.

סילבן שלום: אבל אנחנו רואים את הדבר הזה זועק, ואני רואה את זה הרבה מאוד שנים, שכל המתחמים שמכניסים ממש נמצאים על גבול המועצה המקומית של אותה עיירת פיתוח, גם כדי למנוע ממנה את האפשרות אולי להתרחב, וגם ההנאה מאותן הכנסות היא של קבוצה מצומצמת.

סילבן שלום: צריך לעשות בזה שינוי.

סילבן שלום: אני גם רואה נכונות מהמועצות האזוריות להגיע לקראת אותו שינוי.

סילבן שלום: היה את זה גם בדרום בחלק מסוים.

סילבן שלום: אבל אני מאמין שזה דבר מרכזי.

סילבן שלום: גם לחשוב לגבי נושא של העברת שטחים מרשות אחת לרווחת השנייה.

סילבן שלום: זה גם דברים שלפעמים יש בו היגיון וגם בזה אנחנו נעמוד.

סילבן שלום: אבל נושא צדק חלוקתי יהיה אצלי נושא מרכזי שבו אני אעסוק.

סילבן שלום: אני מאמין בזה.

סילבן שלום: אני יכול לומר לך שהקמת אפילו פה שדולה בכנסת ב-2007.

סילבן שלום: הזמנתי את ראשי הערים ודקה לפני תחילת הישיבה כל חברי הכנסת נעלמו.

סילבן שלום: עמדו בחוץ גורמים מגורמים שונים והתחילו להפחיד שאני הולך להעביר אדמות לערבים.

סילבן שלום: מאחר ואני לוקח את אדמות הקיבוצים והמושבים ומעביר את זה - אז כמובן הימין היה זה והקיבוצים והמושבים, שיתוף פעולה מדהים.

סילבן שלום: היו כמובן ראש עיריית קריית שמונה וראש עיריית דימונה הנוכחי מאיר כהן.

סילבן שלום: אפילו ראש עיריית כפר קאסם, רחמנא ליצלן, היה.

סילבן שלום: אבל היו חמישה-שישה מובילים בתוך העניין הזה, ובסופו של דבר, ממשלת אולמרט נעלמה מן העולם וחזרנו לממשלה, כך שהאפשרות שלי לפעול בעניין הזה לא היתה קיימת.

סילבן שלום: אני מאוד שמח שגם חבר הכנסת מיקי זוהר וגם חבר הכנסת יוסי יונה הודיעו לי שהם מתכוונים להקים שדולה בעניין הזה ולעמוד בראשה.

סילבן שלום: זה דבר שאני מאוד מאוד בעדו.

סילבן שלום: הפחתת הרגולציה על השלטון המקומי - יש ניסיון שלנו לבוא ואולי להעניק יותר עצמאות לשלטון המקומי, יותר סמכויות.

סילבן שלום: הרבה פעמים אנחנו תופסים את עצמנו צריכים לתת אישור לכל מזכירה לפעמים אם יש לה קרבת משפחה כזו או אחרת והיא רוצה.

סילבן שלום: זה פשוט דברים שהרבה פעמים הם דברים מאוד בעייתיים.

סילבן שלום: אנחנו בוחנים את העניין של איך אפשר לתת יותר עצמאות.

סילבן שלום: כמובן שגם צריך את האוצר בעניין הזה.

סילבן שלום: איפה יוצר?

סילבן שלום: אנחנו אולי נמצא דרך לעשות משהו בעניין הזה.

סילבן שלום: אותו דבר גם ברישוי עסקים, אותו דבר בעניין של אשכולות ברשויות מקומיות.

סילבן שלום: יש כבר רשויות מקומיות שהתאחדו לאשכולות והן מקיימות את העניין הזה באופן מלא.

סילבן שלום: לא רק בעניין של תאגידי מים וביוב, אלא גם בשורה של פרויקטים כלכליים כאלה ואחרים שהם עושים.

סילבן שלום: פיתוח והתאמת ההון האנושי ברשויות המקומיות - אנחנו רוצים לתת יותר הדרכה והכוונה לעובדי הרשויות המקומיות ולאפשר להם באמת להגיע לזה, גם על-ידי קורסים של צוערים שאדבר על זה אחר כך.

סילבן שלום: יש לנו כאן עוד שורה ארוכה של דברים.

סילבן שלום: בואו נתחיל לעבור למטרות וליעדים.

סילבן שלום: צמצום הפערים בין הרשויות המקומיות - אנחנו רוצים באמת לפתח מנגנוני צמיחה להגדלת מקורות הכנסה עצמיים, שינוי גבולות וחלוקת הכנסה צודקת, חיזוק רשויות מקומיות מוחלשות.

סילבן שלום: אנחנו גם רוצים הגברת עצמאותן הכלכלית והניהולית של הרשויות המקומיות, מה שדיברתי קודם.

סילבן שלום: כל נושא התכנון יצא ולכן לא אתייחס אליו.

סילבן שלום: הגברת המוכנות והיערכות המשרד למצבי חירום ושיפור השירות ללקוחות המשרד.

סילבן שלום: הגורם המקצועי שלנו, מינהל השלטון המקומי, נמצא כאן מרדכי כהן שהוא הגורם הממונה על העניין.

סילבן שלום: כל ראשי הערים מכירים אותו.

סילבן שלום: כמובן כולם נמצאים איתו בקשר על בסיס קבוע.

סילבן שלום: יש 257 רשויות ואמרתי לראשי הרשויות שאם ניקח את זה בגימטרייה, לא בערך של כמה זה 257, אלא 7 זה האות ז', 5 זה האות ה', 2 זה האות ב' - זהב.

סילבן שלום: יש לנו כאילו שלטון מקומי שהוא זהב.

סילבן שלום: היה לי פעם 257 בפריימריז והייתי חייב לעשות עם זה משהו ואמרתי מדליית זהב.

דוד אמסלם: הוא טוב בגימטרייה, אמיתי.

סילבן שלום: יש 75 עיריות, 126 מועצות מקומיות, 54 מועצות אזוריות, 2 מועצות מקומיות תעשיות, ויש 875 ועדים מקומיים.

סילבן שלום: דרך אגב, לראשי המועצות האזוריות שנמצאים כאן, אנחנו צריכים לאשר כל העלאת מס של ועד מקומי.

סילבן שלום: ועד מקומי זה ועד של המושב.

סילבן שלום: אם הוא רוצה להחליט מחר לגבות מהאנשים 15 שקלים במקום 10 שקלים, הוא צריך להגיש בקשה.

סילבן שלום: צריכים להסביר למה, לתת תוכניות, לעשות.

סילבן שלום: כל מושב במדינת ישראל או קיבוץ שרוצה לגבות סכום מסוים מעבר למסים שמשלמים למועצה האזורית כמסי ארנונה, צריך אישור ממשרד הפנים.

סילבן שלום: בהתחלה לא האמנתי שזה קורה, אבל זה מה שקרה.

איתן ברושי: אדוני השר, אתה יכול לשנות את זה.

איתן ברושי: אתה שר ותיק, אתה יכול להתחיל בשינויים.

איתן ברושי: לא צריך ללמוד הרבה זמן.

סילבן שלום: בוודא, בוודאי.

סילבן שלום: אתה לא תאמין כמה אני ותיק.

סילבן שלום: היום בדיוק אני 23 שנים בכנסת רצוף ואני 18 שנים מהיום שמוניתי לשר, אז תבין כמה ותיק.

סילבן שלום: אבל היום בדיוק, 13 ביולי.

סילבן שלום: במקרה זה יצא באותו יום שהושבעתי לכנסת ולממשלה.

סילבן שלום: כעבור שנים, אבל זה היה באותו יום.

איתן ברושי: אז בוא נתחיל בשינויים.

סילבן שלום: נעשה.

סילבן שלום: ביעדים המרכזיים של השלטון המקומי - כמו שאמרתי, רפורמה בתחום המיסוי.

סילבן שלום: יש דוח ברזילי ואני רוצה לנסות ולבדוק אותו ולראות אם יש ממנו אפשרויות של יישום.

סילבן שלום: כמובן עברו שמונה שנים אז באופן טבעי אולי לא כל הדברים רלוונטיים לעכשיו.

סילבן שלום: אבל כמו שאמר היושב-ראש, חבר הכנסת אמסלם, אין ספק שמדובר במשהו שאין בו אחידות.

סילבן שלום: יש כאלה שבודקים נטו, כאלה שבודקים ברוטו, ברוטו-נטו, נטו-ברוטו, ברוטו-ברוטו.

סילבן שלום: אני כבר לא יודע את כל המונחים שיש בעניין הזה.

סילבן שלום: יש רשויות שעובדות כך כבר 70 - 80 שנים, ואפילו 100 שנים, וצריך לבחון מה אפשר לעשות איתן בעניין הזה.

סילבן שלום: דיברנו על צמצום פערים ברשויות המקומיות.

סילבן שלום: אנחנו צריכים לבחון את כל מפת השלטון המקומי.

סילבן שלום: כמובן אני מאוד מאמין ומקווה שנוכל למצוא גם אוזן קשבת במועצות האזוריות, וגם המועצות המקומיות.

סילבן שלום: אני תמיד אומר להכניס רגל בדלת.

סילבן שלום: שים רגל בדלת, הדברים האלה לאחר מכן זזים והם הולכים הלאה.

סילבן שלום: לגבי עניין של סיוע בפיתוח הכלכלי, פיתוח ההון האנושי - אנחנו רוצים לייצר מקורות הכנסה נוספים, הקמת חברות כלכליות, תכנון אסטרטגי שיהיה בשלטון המקומי בצורה יותר משמעותית.

סילבן שלום: פיתוח הון אנושי - יש קורסים של צוערים, גם באוניברסיטת חיפה וגם באוניברסיטת בן-גוריון, לאנשים שאנחנו מתחייבים מראש להעסיק אותם לאחר מכן.

סילבן שלום: זה אולי איזושהי העתקה מסוימת של קורס הצוערים במשרד החוץ ובשירות המדינה הדבר קיים.

סילבן שלום: אבל אין ספק שהדברים האלה חשובים.

סילבן שלום: על שאר הדברים דיברתי.

סילבן שלום: חופי הרחצה כמובן.

סילבן שלום: דימונה, אין לך חוף?

סילבן שלום: עשיתי לך אגם, לכן אני שואל.

סילבן שלום: עשיתי לו אגם בתור שר נגב-גליל, ולכן אני שואל אותו אם יש לו חוף.

<בני ביטון: נכון, אדוני השר.

סילבן שלום: יש לך חוף.

סילבן שלום: בגד ים בפעם הבאה והכל בסדר.

סילבן שלום: לגבי נושא החופים - אין ספק שגם כאן

סילבן שלום: מדובר בהחלטות די מקומיות של כל עיר, גם לגבי שעות הפתיחה, גם לגבי מספר המצילים, גם לגבי הנושא של המחירים בקפיטריות, גם לגבי מחירי הכיסאות, גם לגבי מחירי ההנגשה, כמה זה עולה, איך עושים.

סילבן שלום: גם בעניין ההנגשה אנחנו עכשיו שוקלים לרכוש כסאות מיוחדים לנכים שניתן יהיה להיכנס איתם למים.

סילבן שלום: אנחנו מעריכים שכל אחד לא ייכנס למים יותר מעשר דקות, רבע שעה, ואז הכיסא הזה באותו חוף יוכל לעבור כמה וכמה מתרחצים.

סילבן שלום: יש כיסא אחד כזה באשקלון, אנחנו לא מכירים משהו אחר.

<קריאה: גם בנתניה.

סילבן שלום: באשקלון יש ומשם אנחנו מעתיקים את זה.

זוהיר בהלול: מה עלות כיסא?

תמר זנדברג: מה לגבי גביית תשלום בכניסה לחופים?

<אבי סלומה: בהרצליה יש את זה.

סילבן שלום: העלות של כיסא היא משהו בין 17,000 ל-20,000 שקל.

סילבן שלום: אנחנו נעשה את זה בצורה משולבת עם הרשויות.

סילבן שלום: אני חושב שזה שירות טוב לציבור הזה.

סילבן שלום: לגבי נושא הגבייה שדיברה עליו תמר - אני כמובן עושה הכול שהחופים יהיו חופים עם כניסה חופשית.

סילבן שלום: מדובר במשאב ציבורי, ולכן גם לא הסכמתי להפיל את הצעת החוק שלך ושל דב חנין שהגשתם לוועדת שרים לחקיקה ובאופן טבעי מפילים את ההצעות.

סילבן שלום: למרות שאלו הצעות של האופוזיציה, בגלל החשיבות העניין ביקשתי לא להפיל את זה וביקשתי שתחכו כי אנחנו מכינים הצעה גם משלנו.

סילבן שלום: יש כל מיני שיקולים.

סילבן שלום: למשל, האם להקים רשות חופים ארצית?

סילבן שלום: אתמול קיימנו על זה דיון ארוך.

סילבן שלום: כמו כן, האם לאפשר עדיין לכל עירייה לעשות את זה.

סילבן שלום: יש לפה ויש לשם.

סילבן שלום: נקיים על זה דיון רציני.

סילבן שלום: יש לנו מחר אצלנו במשרד דיון נוסף על זה כשהכול מתוך מטרה להגיע בסופו של דבר לתוצאות טובות.

דוד אמסלם: אדוני השר, עשינו גם בדיון בנושא החופים של מספר שעות עם הרבה תובנות ונשלח לך.

דוד אמסלם: אבל יש משהו משהו שעולה כחוט השני גם בנושא החופים, גם בנושא ההנגשה.

דוד אמסלם: כמעט כל נושא שנגעת בו, בחלק גדול עשינו כבר דיון.

דוד אמסלם: כשהייתי בעירייה הייתי אומר: לא יכול להיות שהוצאות אצלנו, הכנסות אצלכם.

דוד אמסלם: נניח סתם, ישב פה ראש עירייה או ראש מועצה של 20,000 איש ואומר: אצלי יש חוף ובאים אליי מיליון איש.

דוד אמסלם: איך אני אנקה את החוף?

דוד אמסלם: מישהו צריך לשפות אותי.

דוד אמסלם: האם הכול על הארנונה של התושבים שלי?

דוד אמסלם: זה עובר כחוט השני כמעט בכל נושא.

דוד אמסלם: לכן, פה תצטרך לתת את הדעת מה היחסים, מעבר לקטע של מענקים כאלו ואחרים.

דוד אמסלם: עזוב, את הנושאים הספציפיים.

דוד אמסלם: יש ערים מסוימות שיש להן נושא מסוים שבו הן נותנות שירות לכלל עם ישראל.

דוד אמסלם: צריך לשפות אותן או לעשות איתן איזשהו מטצ'ינג או לפחות שיחה איך מסדרים את הקטע הכספי בנושאים האלה.

סילבן שלום: קודם כל, אין ספק שלא כל יישוב דומה ליישוב אחר, אבל המטרה שלנו היא לאפשר נגישות.

סילבן שלום: אותם יישובים זכו בזה שקודם כל התושבים שלהם הכי נגישים.

סילבן שלום: דבר שני, הם גם גובים מהזכיינים מחירים עבור הקפיטריות, עבור הזכיינים של הכיסאות.

סילבן שלום: יש כל מיני דברים.

סילבן שלום: אני בעניין הזה רוצה לעשות שינוי.

סילבן שלום: אני מבין גם את הבעייתיות.

סילבן שלום: אגב, זה מתחיל פה וזה לא נגמר פה.

סילבן שלום: כי, למשל, יש לי בקשות למנוע כניסה לפארקים.

סילבן שלום: הוא אומר: אני עשיתי את הפארק בעיר שלי, אבל יש יישובים מסוימים שרק רמזור מבחין ביניהם, ועכשיו הם רוצים אפשרות לגבות כניסה בפארקים.

יעל גרמן: אבל על כך יש החלטת בג"צ.

סילבן שלום: יעל, אולי את יודעת יותר את זה.

סילבן שלום: יש אפשרות ששר הפנים יקבל החלטה בעניין הזה.

סילבן שלום: הם אומרים: זה יהיה בחינם לתושבים המקומיים, אבל אלה שבאים מבחוץ ישלמו.

סילבן שלום: לאו דווקא חניה, כניסה לפארק אם יש בו מתקנים ודברים אחרים.

סילבן שלום: הם אומרים: תשמע, אני צריך להעמיד שם מישהו ואני צריך אנשים.

סילבן שלום: זה משהו שהוא רחב וגדול שבסופו של דבר אם אני מחליט לגבי החופים, אז למה לא לגבי הפארקים?

סילבן שלום: מחליט לגבי הפארקים, זה לגבי גני חיות וכך הלאה וכך הלאה והלאה, וזה לא נגמר.

דוד אמסלם: אני לא רוצה להיכנס לנושא הזה, זה לא הדיון.

דוד אמסלם: אבל לא הרי זה כהרי זה.

דוד אמסלם: אגב, יש תקציב כזה במשרד הפנים.

דוד אמסלם: היה בזמנו.

דוד אמסלם: היתה חשיבה על הנושא.

<מרדכי כהן: היה בזמנו 17 מיליון שקל - - -

דוד אמסלם: היתה חשיבה על הנושא.

דוד אמסלם: בסך הכול, אין הרבה חופים בארץ שסגורים, יש בערך שמונה.

דוד אמסלם: אני מדבר כרגע על החופים הפתוחים.

דוד אמסלם: תקבל את החומר ותראה אותו.

סילבן שלום: בסדר גמור.

סילבן שלום: אחריות מינהל החירום - זה כמובן בזמן מצב חירום ביטחוני כאשר אנשים ייאלצו חס וחלילה לעזוב את בתיהם ולעבור למקום אחר.

סילבן שלום: אנחנו נצטרך לתת מענה לאנשים שעוזבים את בתיהם במספרים גדולים.

סילבן שלום: פה מדובר על 300,000 איש שייאלצו לעזוב את בתיהם ונצטרך לתת להם מענה במקום מסוים.

סילבן שלום: כמובן גם טיפול בחללים.

סילבן שלום: כל מה שנקרא פס"ח - פינוי סעד חללים, נמצא אצלנו במשרד, כך שגם כאן מדובר בזיהוי.

סילבן שלום: מדובר עד ההעברה לחברה קדישא.

סילבן שלום: כל השלב הזה הוא שלב של מינהל החירום.

סילבן שלום: כמובן הכשרה של רשויות מקומיות בכל נושא מערך החירום, בדיקת התפקוד שלהן וסמכות הרישוי למפעלים ביטחוניים, סייבר, כל הנושא של מאוימים בשלטון המקומי.

סילבן שלום: כל הדברים האלה כמובן נמצאים גם אצלנו.

סילבן שלום: יחידת המפקח הארצי על הבחירות - אנחנו כמובן ממונים על קיום בחירות במדינת ישראל.

סילבן שלום: רק בחודש הקרוב אנחנו הולכים לקיים שש מערכות בחירות: במטולה, בשומרון, אור יהודה, טייבה, באקה אל-גרביה וג'ת.

סילבן שלום: אגב, אני רוצה לציין שעם קיום הבחירות האלה לא יהיה שום יישוב יהודי או ערבי - אני מדגיש, ערבי - שתהיה לו ועדה ממונה.

טלב אבו עראר: ומה עם אבו-בסמה?

סילבן שלום: אבו-בסמה זה משהו אחר.

סילבן שלום: זה לא מישהו שבגלל חוסר תפקוד.

סילבן שלום: בשיא היו למעלה מ-50 ומשהו רשויות מקומיות, גם יהודיות וגם ערביות, במצב של ועדות ממונות.

סילבן שלום: אנחנו עושים את הכול כדי למנוע מצב שבו יהיו ועדות ממונות.

סילבן שלום: לפעמים אין ברירה.

סילבן שלום: לפעמים אי-אפשר להעביר תקציב, לפעמים זה חוסר תפקוד של ראש הרשות או של המועצה, ואז יש צורך בפיזור.

סילבן שלום: גם בפיזור יש אפשרות לפזר רק את המועצה, יש אפשרות לפזר את המועצה וראש המועצה.

סילבן שלום: יש כל מיני אפשרויות.

סילבן שלום: בסך הכול, הכיוון שלנו הוא לאפשר לתושבים לקבוע את גורלם על-ידי זה שהם נותנים לציבור לבחור את נבחריו, ולדעתי זה דבר נכון ומקובל.

סילבן שלום: יש לנו יישוב אחד שאני לא רוצה לנקוב בשמו עכשיו שהוא במצב מאוד בעייתי.

סילבן שלום: אנחנו נעשה את הכול כדי שלא יהיה.

סילבן שלום: אבל אם לא תהיה ברירה, אז בסופו של דבר זה יהיה.

סילבן שלום: אני לא אוכל להגיד שאין אף יישוב, מה שאני מאוד אוהב להגיד, כי אין אף יישוב - זה דבר מאוד מאוד חשוב.

סילבן שלום: תחומי טיפול ואחריות האגף לעדות דתיות - אגב, גם את זה רצו לקחת לי על הדרך.

סילבן שלום: עכשיו שהחזירו את הגיור למשרד הדתות אז משרד הדתות אמר: טוב, אז בואו נחזיר עטרה ליושנה גם בעניין הזה של האגף.

סילבן שלום: נמצא איתנו יעקב סאלמה.

סילבן שלום: אני רוצה לציין שאתמול אירחנו את כל ראשי הרשויות וכמובן את הנכבדים וגם את המנהיגים הדתיים, גם של הדרוזים, מואפק טריף, וגם המנהיג החדש של הנוצרים הקתולי-יווני שהגיע מלבנון, וכמובן היו רבנים.

סילבן שלום: זה היה אירוע מאוד יפה באזור כפר קרע.

סילבן שלום: היינו שם יחד עם חלק מראשי המינהלים.

סילבן שלום: איפה אורי אילן?

סילבן שלום: הנה, הוא שם.

סילבן שלום: הוא כמובן היה וגם נוספים.

סילבן שלום: עשינו שם אירוע מאוד יפה של קירוב דתות.

סילבן שלום: אני יודע שאומרים בערבית שהרמדאן מקרב, או חודש מבורך.

זוהיר בהלול: אז הנוצרים והדרוזים התאספו כדי לאכול ביחד את סעודת האפטאר של המוסלמים.

סילבן שלום: גם בזה הם מרגישים מקופחים.

סילבן שלום: מספיק.

זוהיר בהלול: אדרבה, רציתי לעשות לך ממשק יפה.

סילבן שלום: פעם הבאה תוריד אותם.

סילבן שלום: נחסוך קצת בכסף של הארוחה.

סילבן שלום: אבל זה היה בסדר, זה היה באמת אירוע יוצא מהכלל.

סילבן שלום: אנחנו ממונים על כל אנשי הדת, גם הקאדים.

סילבן שלום: קאדים מד'הב - לא.

סילבן שלום: איפה הקאדים מד'הב?

<יעקב סאלמה: משרד המשפטים.

סילבן שלום: אז אני צריך לקחת את זה משם.

סילבן שלום: בכל מקרה, יש עוד 42 אנשי דת דרוזים כי קאדים מד'הב זה הרי דרוזים.

סילבן שלום: האימאמים נמצאים אצלנו ויש 13 עדות נוצריות שמקבלות מאתנו שירותים, כמובן לכל תחומי הדת שאנחנו יכולים לבצע.

סילבן שלום: אפשר לעשות את זה גם במשרדים נוספים.

סילבן שלום: אני הקמתי בית תפילה גדול בירכא שהייתי שר לנגב-גליל ובמקומות אחרים.

סילבן שלום: נתנו תמיכה ותרומה.

סילבן שלום: כולנו כמובן מגנים את מה שקרה בכנסיית "הלחם והדגים".

סילבן שלום: כמובן שזה היה מעשה נורא ואיום.

סילבן שלום: דיברתי עם איש הדת הממונה שם כבר באותו בוקר שזה קרה.

סילבן שלום: הצעתי לו את עזרתנו, הצעתי לו גם אפשרות של מימון ותקציב.

סילבן שלום: לא פנו עד לרגע זה.

סילבן שלום: אימאמים זה גם בדווים.

סילבן שלום: יש לנו 338 אימאמים שנמצאים, וכולם נמצאים כמובן אצלנו.

סילבן שלום: אנחנו מרכזים את שירותי הדת במסגרת האגף לעדות לא יהודיות ואנחנו מנסים כמובן לבנות הנהגה דתית מתונה שרוצה לשתף פעולה ורוצה להביא למצב שבו כולם יחיו יחד.

סילבן שלום: לגבי מינהל ארגון ומשאבי אנוש - מינהל התכנון עבר.

סילבן שלום: אנחנו מטמיעים רפורמות, גם שדרוג של מערכות המידע.

סילבן שלום: הגענו למשרד הזה והמנכ"לית אומרת תמיד: הגענו למשרד ונדה

סילבן שלום: מנו לראות שאין אפילו אאוטלוק במשרד הפנים.

סילבן שלום: אז, יוצר.

<אריאל יוצר: אבל יש מאור.

סילבן שלום: יש מאור.

סילבן שלום: אין אפילו אאוטלוק במשרד הפנים.

סילבן שלום: בסדר, גם את זה נעשה.

סילבן שלום: לגבי העניין של התקציבים, ופה ראשי הרשויות, זה חשוב לכם - כל נושא מענקי האיזון.

סילבן שלום: בסיס 2014 הוא 2,400, תוספת על-פי סיכום פנים-אוצר - 350, תוספת נדרשת היא 500, בסיס נדרש לשנים 15' – 16' - 3,250.

סילבן שלום: הגדלה משמעותית של תקציבי הפיתוח - אין לנו בכלל תקציבי פיתוח.

<בני ביטון: אדוני השר, תן דגש קצת על מענקי האיזון.

סילבן שלום: אני עכשיו עובר לעמודה הבאה.

סילבן שלום: יותר חשוב לי להראות את העמודה הבאה.

סילבן שלום: למרות שעשיתם את זה בצורה הפוכה, אבל זה לא משנה, תראו כאן את השחיקה.

סילבן שלום: מצד ימין עשו את זה כדי שזה ייצא טוב.

סילבן שלום: בשנת 2002 היו במדינת ישראל 7 מיליון תושבים.

סילבן שלום: היום לפי נתוני משרד הפנים – 8,674,000 מיליון.

סילבן שלום: זאת אומרת, יש לנו משהו בסביבות 22% - 23% אחוזי גידול.

סילבן שלום: רבע כמעט מהאוכלוסייה יותר משהיה, כמעט רבע גידול.

סילבן שלום: לעומת זאת, כשאנחנו לוקחים את מענקי האיזון, ב-2004 היה 2,969 מיליארד, ועכשיו אנחנו 3,170 מיליארד.

סילבן שלום: זאת אומרת, זה גדל ב-5%, פחות מ-5% כמובן.

סילבן שלום: בבסיס אנחנו אותו בסיס.

סילבן שלום: זה לא בבסיס, זה הכול תוספתי.

סילבן שלום: 25% גידול באוכלוסייה או 24%, לעומת זאת, 4% גידול במענק האיזון.

<אריאל יוצר: אני חושב שהמספרים קצת אחרים.

סילבן שלום: זה קיבלתי ממשרד הפנים.

<מרדכי כהן: מה שיוצר אומר שב-2015 בפועל בבסיס זה 2,750, וזה עדיין לא נחתם.

סילבן שלום: גם אם יהיה בבסיס 2,750 עדיין הסך הכול זה 3,100 לעומת 3 שהיה, 3,150, כך שמדובר באמת על 5%.

סילבן שלום: מ-5% לעומת 25% של גידול באוכלוסייה, אז זה דבר כמובן לא הגיוני ולא סביר.

סילבן שלום: מי שסובל מזה, בסופו של דבר, זה תקציב המדינה.

סילבן שלום: כי אם יש פחות מענק איזון נותנים פחות שירותים, אם נותנים פחות שירותים אז פחות מייצרים אנשים טובים ומשכילים.

דניאל עטר: אדוני השר, אם לא היינו מכירים את המצב במדינה עוד היינו חושבים שהקיטון הוא בגלל ההתחזקות של הרשויות שהן כבר לא זקוקות למענק איזון.

סילבן שלום: ברגע שיש פחות מענק איזון ויש יותר אוכלוסייה אז נותנים פחות שירותים והשירותים הם פחות טובים.

סילבן שלום: ואז כמובן יש פחות אוכלוסייה חזקה באזור הזה.

סילבן שלום: זה עניין של מעגל קסמים.

סילבן שלום: זה מעגל שוטף שבסופו של דבר המדינה רק מפסידה כי היא צריכה תמיד לנסות ולאחר מכן להירתם לטובת אוכלוסייה באמצעים אחרים.

סילבן שלום: אני לא רוצה להגיד חס וחלילה להגיד שזה מגיע עד קיצוניות של בתי-סוהר.

סילבן שלום: גם לשם זה מגיע אם אין אפשרות לתת שירותים טובים.

סילבן שלום: אבל זה מגיע להרבה מאוד שירותים אחרים כמו שירותי בריאות כי בסופו של יום אנחנו חייבים לתת לעניין הזה מענה נכון.

סילבן שלום: ראיתי היום בישיבה של קבינט הדיור שעכשיו באתי ממנה איך בתוך שניות מוותרים על 2 מיליארד שקל הכנסות מקרקע, איך מוציאים עוד 500 מיליון שקל הוצאה במענקים - בשניות, בלי שום בעיה.

סילבן שלום: אני לא אומר שהדיור הוא לא נושא חשוב.

סילבן שלום: הוא נושא חשוב, אבל יש הרבה נושאים נוספים.

איתן ברושי: אתה מציע להעביר את משרד הפנים לשר האוצר?

דוד אמסלם: ברושי, אתה מגזים.

סילבן שלום: איך הגעת למסקנה הזו, מר ברושי?

איתן ברושי: כי אתה אומר ששם מאשרים בקלות.

סילבן שלום: האמת היא שזה אני זוכר.

סילבן שלום: הייתי שם כמה שנים טובות.

דוד אמסלם: כבוד השר, אני רק רוצה לחזק את הדברים שלך.

דוד אמסלם: בדיונים כאן

דוד אמסלם: אנחנו רואים שהמדינה גם מתנערת משירותים שהיא היתה נותנת.

דוד אמסלם: לדוגמה, עשינו כאן דיון על אגרת השמירה.

דוד אמסלם: אמרתי שעוד מעט תהיה אגרה על הליכה על המדרכה.

דוד אמסלם: לא מספיק שהרשויות הן גם כך בבעיה קשה, עוד מעמיסים עליהן כל שנה עוד שירות ועוד שירות ועוד שירות.

סילבן שלום: כן, זה גם נכון.

סילבן שלום: לגבי נושא של תוכניות הבראה - פה אני דווקא רוצה לציין את האוצר.

סילבן שלום: הוא גם לא שינה את המדיניות שלו מאז שאני הייתי שר אוצר, ועוד הרבה לפני כן כעוזר לשר אוצר ועיתונאי שסיקר את משרד האוצר.

סילבן שלום: הרבה מאוד שנים הייתי במשרד האוצר.

סילבן שלום: דווקא בנושא תוכניות הבראה המשרד הוא כן קואופרטיבי כי הוא מבין את הנחיצות.

סילבן שלום: כשיש דברים טובים, אומרים.

סילבן שלום: ראיתי ושמחתי לראות שלא שיניתם את הגישה הזו.

סילבן שלום: כי היום במענק שנותנים, כל הזמן הרי במענק לדיור אמרו שמחירי הדיור יעלו כי זה הולך גם לקבלנים.

סילבן שלום: הסבירו שזה מחיר למשתכן, המחיר כבר גם נקבע מראש.

סילבן שלום: עכשיו זה שינויים גם פנימיים בדירה, אבל לא נדבר על זה.

סילבן שלום: מימון הנגשת מבני ציבור לרשויות - אני מדבר רק על מה ששייך למשרד הפנים.

סילבן שלום: אבל היה אצלי ראש עיריית ירושלים והוא מדבר רק אצלו על 2 מיליארד שקל.

סילבן שלום: לא על עניין מבנים של השלטון המקומי.

סילבן שלום: יש לו גם מבני חינוך, דברים אחרים שלא שייכים אליי.

סילבן שלום: הם שייכים לעירייה, אבל לא שייכים למשרד הפנים.

סילבן שלום: כאן בבסיס 2014 יש לנו 0.

סילבן שלום: אנחנו מקבלים תוספת של 20 ב-2016.

סילבן שלום: מה זה 15'?

סילבן שלום: אה, הנדרש הוא עוד 180.

סילבן שלום: אנחנו מקבלים רק 20.

סילבן שלום: להנגשה של המבנים רק 20 מיליון בכל הארץ.

סילבן שלום: זה אפילו לא בעיר אחת.

סילבן שלום: מענקים נוספים שנדרשים: מענק למימון מטצ'ינג ברשויות המוחלשות, מענק ליישום הרפורמה בארנונה, מודל רב-תחומי, מענק פירעון מלוות, אשכולות אזוריים, צוערים לשלטון המקומי, מענק התערבות ארגונית.

סילבן שלום: סך הדרישות מיליארד וחצי שקל.

סילבן שלום: אחרי ששמעתי אתמול בבוקר ששר הרווחה תובע ודורש 3 מיליארד 287 מיליון שקל אז אמרתי למרדכי: מה זה?

סילבן שלום: מה זה סכום קטן?

דוד אמסלם: איך הוא הגיע ל-7?

סילבן שלום: אין לי מושג.

סילבן שלום: אמרתי לו: איך?

סילבן שלום: אומר: 20 שקל, 20 שקל.

סילבן שלום: מילה אחת על עניין המחוזות.

סילבן שלום: יש עניין המחוזות.

סילבן שלום: אין ספק שהמחוזות משתנים באופן דרמטי.

סילבן שלום: חלק גדול מפעולת המחוזות היתה פעולה בתחום התכנון והבנייה.

סילבן שלום: לא שהם לא עוסקים בשלטון המקומי, הם כמובן עוסקים בשלטון המקומי.

סילבן שלום: כל הבקשות מוגשות למנהלי המחוזות על-ידי הרשויות וכל הבקשות האלה כמובן מאושרות שם.

סילבן שלום: לכן, השלטון המקומי ימשיך להיות בקשר הדוק עם כל מנהלי המחוזות.

סילבן שלום: אבל אין ספק שחלק אינטגרלי מפעילות מנהל המחוז היתה נושא התכנון והבנייה.

סילבן שלום: מנהל המחוז היה יכול לראות כמובן את התמונה בראייה רחבה יותר, כמו שאמרתי, שיש גם את ההוצאה וגם את צד ההכנסה.

סילבן שלום: כאשר עושים תקציב, כאשר רשות מקומית רוצה לדעת לאיפה היא הולכת, אז הם יכולים לאשר יותר כדי לתת יותר הכנסה פה, כי אם הם מאפשרים יותר הוצאה שם.

סילבן שלום: הדברים היו מאפשרים לתת ראייה הרבה יותר רחבה וכוללת, מה שלא יהיה היום.

סילבן שלום: אנחנו נמצאים במבנה היסטורי של שישה מחוזות ועוד מחוז ביו"ש.

סילבן שלום: כל דבר כזה כמובן יצטרך להיבחן - מה אנחנו עושים עכשיו להיערכות חדשה כתוצאה מכל העניין הזה של שינוי הפעילות והפעולות של המחוזות.

סילבן שלום: אין ספק שזה משתנה בצורה די משמעותית.

זוהיר בהלול: אבל אותה תוכנית תישמר של המחוזות?

סילבן שלום: אז אמרתי.

סילבן שלום: מאחר וזה עכשיו הופך להיות משהו אחר אז אנחנו בראש פתוח.

סילבן שלום: אבל האזורים האלה לא נקבעו סתם.

סילבן שלום: הם נקבעו כדי לתת מענה לכל רשות באזור שלה, שהם לא יצטרכו לבוא לירושלים כל היום, שהממונה על המחוז הוא נגיש להם, ושהעובדים שלו נגישים ושהם יכולים ללכת לסייר ולבקר ולפקח.

סילבן שלום: כל הדברים האלה נולדו כתוצאה מהרצון להביא יותר ביזור, ולא שכל ראש רשות צריך להגיע למשרד הפנים בירושלים וצריך לכתת רגליים ולהשחית את זמנו.

סילבן שלום: אבל מאחר והולך לקרות שינוי, דיברנו אתמול מה אנחנו חושבים לעשות.

סילבן שלום: יש כל מיני כיוונים.

סילבן שלום: כמובן שאנחנו נעשה את זה יחד עם מנהלי המחוזות.

סילבן שלום: נשמע, נקשיב.

סילבן שלום: אני בטוח שיש להם רעיונות טובים ומצוינים.

סילבן שלום: גם הם נמצאים בפני הבלתי נודע.

סילבן שלום: גם הם לא יודעים בדיוק מה הולך להיות כי בעוד שישה חודשים, לכל היותר, יש יושב-ראש ועדת תכנון חדש.

סילבן שלום: איך זה נקרא?

סילבן שלום: ועדה מחוזית.

זוהיר בהלול: כן, אבל זה רע מאוד שעדיין לא יודעים, מכיוון שיש מודלים בעולם שאפשר מהם.

סילבן שלום: לא.

סילבן שלום: אבל המודל הזה היה המודל הנכון שזה היה במשרד הפנים.

סילבן שלום: עכשיו זה עובר לאוצר.

סילבן שלום: אני אומר שאנחנו עכשיו צריכים לראות איך אנחנו מקיימים דיון על המודל החדש שהוא פועל יוצא של אותן החלטות שהתקבלו.

סילבן שלום: נעבור לרשות האוכלוסין וההגירה.

תמר זנדברג: רוצים לייעל, אבל זה יהיה יותר סחבת ויותר בלגן.

סילבן שלום: את היית הרבה זמן בשלטון המקומי, את מכירה את זה.

תמר זנדברג: אדוני השר, אני מניחה, וגם שמענו בתקשורת, שאתה הבעת את עמדתך ושהמשרד הביע את עמדתו.

תמר זנדברג: השאלה היא האם הבעתם את עמדתכם בצורה שנתתם תחזית שלכם למה זה יגרום, מה הולך לקרות, האם הגורמים המקצועיים?

תמר זנדברג: כי גם יש סמכויות של השר שכתובות.

תמר זנדברג: אני מודה שכשאני ראיתי את סדר-היום במליאה היום נדהמתי, חשכו עיניי.

תמר זנדברג: סמכויות הכרזה על שמורת טבע, סמכויות לפי חוק אוויר נקי - שורה ארוכה של עשרות חוקים שנותנים סמכות לשר הפנים.

תמר זנדברג: ולא בכדי נותנים סמכות, כי כנראה היה רציונל.

תמר זנדברג: המחוקק לא שתה לשוכרה לפני שהוא נתן את הסמכויות האלה.

תמר זנדברג: ופתאום איפה שכתוב שר הפנים יהיה כתוב שר אחר.

תמר זנדברג: השאלה היא האם נתתם איזושהי חוות דעת מה יקרה כתוצאה מזה?

תמר זנדברג: איך תיראה עבודת הממשלה?

סילבן שלום: אמרנו את הדברים.

סילבן שלום: כולנו מחויבים למה שהוחלט עליו.

סילבן שלום: אמרתי לפני שנכנסת שהעברנו מספר שינויים חשובים שמאפשרים את הנגישות של משרד הפנים גם לוועדות על-ידי מינוי נציגים של משרד הפנים.

סילבן שלום: כי בהתחלה איפה שהיה כתוב: נציגי משרד הפנים בוועדות, מחקו וכתבו: נציגי משרד האוצר.

סילבן שלום: אז לא - נציגי משרד האוצר יהיו נוספים על נציגי משרד הפנים שכבר ישנם ושהם יישארו.

סילבן שלום: גם נציגי השלטון המקומי שיש להם משקל מאוד חשוב בכל הוועדות האלה ימונו על-ידי משרד הפנים.

תמר זנדברג: בוועדות המחוזיות.

סילבן שלום: הוועדות המחוזיות - בוודאי.

סילבן שלום: לא יהיו נציגי משרד האוצר בוועדות המחוזיות, אלא יהיו נציגי משרד הפנים - דבר שכמובן נותן לזה ראייה יותר רחבה מאשר זה היה עלול להיות.

סילבן שלום: יש עוד תיקונים גם בוועדות המשנה.

סילבן שלום: הרבה מאוד דברים שהבאנו את האפשרות לידי ביטוי כמובן באפשרויות הקיימות.

תמר זנדברג: אבל מה לגבי שאר הסמכויות?

תמר זנדברג: זה לא רק ועדות מחוזיות, זה המון המון סמכויות שר הפנים.

סילבן שלום: קיימנו על זה דיון ולא ראינו בזה משהו שיכול לעמוד בפני עצמו.

סילבן שלום: בסופו של דבר, יכולתי להשאיר את סמכות שר הפנים ברשות הטבע והגנים הלאומיים.

סילבן שלום: לא, לא יכולתי.

סילבן שלום: שר האוצר לא הסכים, אני התנגדתי לזה בממשלה.

סילבן שלום: בממשלה התנגדתי שזה יעבור כי זה מעבר להסכם הקואליציוני.

סילבן שלום: יכולנו להשאיר את זה ואז זה היה נותן לנו אולי משקל יותר גדול.

סילבן שלום: אבל עדיין במכלול הגדול של התכנון שהכול נמצא שם זה היה הופך להיות איזה משהו - - - .

סילבן שלום: אבל למרות זאת, אני כמובן התנגדתי לזה.

סילבן שלום: ישיבת הממשלה הראשונה בהצבעה הראשונה של הממשלה אני הצבעתי נגד, כמובן גם בקבינט הדיור עצמו.

סילבן שלום: נעבור לעניין של נושא ההגירה.

סילבן שלום: כל ההסדרה של המדיניות של ההגירה של מדינת ישראל היא כמובן מטרה מאוד חשובה.

סילבן שלום: כמו כן, שיפור השירות בכל אותן לשכות אוכלוסין.

סילבן שלום: וכמו שאמרתי לכל ראשי הרשויות במפגש שהיינו במרכז לשלטון המקומי, אנחנו רוצים לפתוח לשכות נוספות.

סילבן שלום: מי שיש לו בניינים, ייתן בניין ואנחנו יחד עם משרד האוצר נדע להעמיד את מה שצריך כדי להביא למצב שבו אנשים לא יתנפלו על ירושלים, תל-אביב, חיפה ובאר-שבע.

<תומר רוזנר: אפשר גם להסמיך רשויות מקומיות.

סילבן שלום: אפשר להסמיך גם רשויות מקומיות – בוודאי.

סילבן שלום: אני יכול לומר לכם שבתל-אביב, למשל, היה פעם בצפון העיר, ליד פנקס-אבן גבירול, משרד פנים.

סילבן שלום: אין אותו.

סילבן שלום: היה שם משרד הפנים וביטלו אותו.

סילבן שלום: מה שקרה בתל-אביב זה דבר עוד יותר בעייתי.

סילבן שלום: כי עם השנים כדי לנסות לשפר את השירות, חלק מההחלטה על שיפור השירות היתה לאפשר לכל אזרח לגשת לכל לשכת אוכלוסין ולא רק באזור המגורים שלו - מה שהיה בעבר.

סילבן שלום: בעבר אזרח היה יכול לגשת רק לאזור שלו.

סילבן שלום: אם הוא בחיפה אז לאזור חיפה, ירושלים לאזור ירושלים.

סילבן שלום: מה שקרה - מאחר והאזור נפתח לכולם אז יש הרבה מאוד אנשים שבאים לבלות בתל-אביב.

סילבן שלום: הקניון הגדול עזריאלי נמצא הרי מעבר לכביש, והם על הדרך לוקחים את המספר.

סילבן שלום: הולכים לשעתיים קניות וחוזרים כדי לקבל את השירות.

סילבן שלום: זה כמובן מעמיס מאוד בעניין הזה.

סילבן שלום: גם הנושא הביומטרי מעמיס מאוד על הלשכות.

סילבן שלום: אם תעודת זהות רגילה לוקחת שש דקות או דרכון, ביומטרי לוקח 18 דקות.

סילבן שלום: זה כמובן דבר שגם מגדיל את הזמן שאותו פקיד עסוק.

סילבן שלום: אבל אנחנו פועלים כדי להגדיל את מספר הלשכות.

סילבן שלום: אני רוצה להביא לפתיחה של לשכות נוספות.

סילבן שלום: אנחנו נעשה את זה כדי לתת שיפור בשירות ולאפשר לאנשים להגיע לתנאים יותר טובים.

טלב אבו עראר: הכוונה היא רק בערים?

סילבן שלום: לא אעשה זאת ביישוב של 100 אנשים, אין בזה הצדקה.

<חיים צורי: השאלה היא על חשבון מי?

סילבן שלום: זה לא על חשבון, זה רק תוספת.

<חיים צורי: לנו יש לשכה כזו ואנחנו מממנים את הפקידה ואת הכול.

<חיים צורי: הכול על חשבון העיריות.

<חיים צורי: יהיה מקום לשאלות אחר כך?

<חיים צורי: אז אני אירגע.

סילבן שלום: זה יישאר על חשבון העיריות.

סילבן שלום: העירייה תצטרך לתת את המבנה וההעסקה היא העסקה משולבת.

סילבן שלום: אבל את המבנה, אם הרשות רוצה.

סילבן שלום: אם ראש הרשות בקריית מוצקין, ידידי האהוב, רוצה שהתושבים ילכו לחיפה זה משהו אחר.

<חיים צורי: לא רוצה כלום.

<חיים צורי: אבל אין לי כבר כסף לממן את כל מה שאתם מפילים עלינו.

סילבן שלום: אני לא מפיל, אתה לא חייב.

<חיים צורי: יש לי רשימה ארוכה, תראה כמה אתם מפילים עלינו.

<חיים צורי: אחר כך מדברים על ארנונה.

<חיים צורי: כל יום: שוד הארנונות, שוד הארנונות.

<חיים צורי: אני אביא מהבית ואני אממן את הכול.

<חיים צורי: אתה צודק, אבל יש לי פה רשימה ארוכה של דברים שאני כן חייב.

סילבן שלום: אנחנו לא ננהל עכשיו את הדיון הזה בצורה הזו.

סילבן שלום: כל מי שרוצה לפתוח לשכה ולתת שירות - זו החלטה של הרשות.

סילבן שלום: הוא לא חייב.

סילבן שלום: אני לא מפיל שום דבר על הרשות, אני רק נותן לו את האפשרות לעשות את זה, כמו שעשינו בדימונה.

<בני ביטון: אל תפתח עיניים עכשיו עליי.

<בני ביטון: יגידו: דימונה - - -

סילבן שלום: למה?

סילבן שלום: פתחתי לך גם חברת חשמל כשהייתי שר התשתיות.

<חיים צורי: אבל ראית כמה מנהלת התיאטרון שלו מרוויחה?

<חיים צורי: מיליונים.

<חיים צורי: בעיתון היה.

סילבן שלום: כשהייתי שר נגב-גלילי פתחתי לו תיאטרון שם וזה מצוין מאוד.

סילבן שלום: אני בעד.

סילבן שלום: לך עזרנו בגן החיות.

סילבן שלום: לא עזרנו?

סילבן שלום: עזרנו.

<חיים צורי: אנחנו יתומים, סילבן.

<חיים צורי: לא נגב, לא גליל, לא צפון לא דרום.

<חיים צורי: אנחנו כלום.

דוד אמסלם: רבותיי, בואו ניתן לשר להמשיך בסקירה.

סילבן שלום: הסדרת העסקתם של העובדים הזרים והעובדים הפלסטיניים הירדניים.

סילבן שלום: היום אושרו 8,000 עובדים פלסטינים נוספים, ואני מאוד בעד.

סילבן שלום: אבל הגדלת מספר העובדים הזרים לעד מכסה של עוד 20,000, של עד 20,000 לבניין כמובן, אני התנגדתי.

סילבן שלום: אני מתנגד במשך שנים לעניין הזה של עובדים זרים.

סילבן שלום: אני חושב שהוא לוקח מקומות עבודה מישראלים, מצעירים.

סילבן שלום: משרד האוצר היסטורית תמיד התנגד לזה.

סילבן שלום: מאוד לא אהבתי היום את ההחלטה של הגדלת מספר העובדים הזרים כאן בארץ.

דוד אמסלם: איזה פתרונות יש?

סילבן שלום: יש פתרונות.

סילבן שלום: היית בעירייה ואני יכול להגיד לך שבעיריית תל-אביב המקום הכי מבוקש לעבודה הוא עבודה בזבל.

סילבן שלום: זה המקום שהכי נלחמים עליו בכל הכוח.

סילבן שלום: אומרים שישראלים לא רוצים לעבוד.

דוד אמסלם: אין עובדים זרים בזבל.

דוד אמסלם: אתם מדבר על הבנייה ואנחנו הולכים לעשות פה דיון בשבוע הבא בנושא הבנייה.

סילבן שלום: אומרים שרוצים להביא עובדים זרים לבנייה כי ישראלים לא רוצים לעבוד.

סילבן שלום: אני אומר: תשלם - יבואו.

סילבן שלום: בתברואה בתל-אביב מלחמות עולם להכניס את הבן, בן ממשיך, נכד ממשיך, כי משלמים.

סילבן שלום: תשלם - יבואו.

סילבן שלום: אבל מה רוצים?

סילבן שלום: שלא ישלמו ושיבואו.

סילבן שלום: לא יבואו אם לא ישלמו, אבל שישלמו.

סילבן שלום: את מי יוציאו מהעניין הזה?

סילבן שלום: יוציאו את העובדים המוחלשים, את העובדים מעיירות הפיתוח, מהשכונות, ערביי ישראל שעובדים בבניין - אלה ייצאו.

סילבן שלום: אבל זה התקבל.

סילבן שלום: הצבענו נגד.

סילבן שלום: היינו חמישה מול שלושה, זה התקבל.

סילבן שלום: אני הייתי נגד הדבר הזה.

סילבן שלום: לגבי עובדים פלסטינים - יש לזה היבטים אחרים.

סילבן שלום: גם הם לוקחים מקומות עבודה וגם זה צריך להיות ברור.

סילבן שלום: אבל בזה יש היבטים נוספים: מדיניים, ביטחוניים חשובים, שסתום.

סילבן שלום: אנחנו נגד לינת לילה שלהם כשרוצים לתת לינת לילה.

סילבן שלום: אבל בכל העניין הזה יש שיפור.

סילבן שלום: אגב, לפני שבוע אישרנו כניסה של 1,500 עובדים ירדנים לאילת.

סילבן שלום: איפה מאיר יצחק?

סילבן שלום: הלך, הוא היה פה קודם.

סילבן שלום: אגב, גם היתה חוסר הבנה.

סילבן שלום: אני רוצה לנצל את ההזדמנות להבהיר שזה לא בא על חשבון העובדים הישראלים, החיילים בעבודה מועדפת.

סילבן שלום: מדובר בסוג של עבודות שהיום הם מחליפים את המסתננים ולא על חשבון החיילים חלילה וחס.

תמר זנדברג: מה לגבי רישיונות עבודה למה שאתה קורא מסתננים שהם מנועי הוצאה מישראל?

סילבן שלום: מה זאת אומרת "שאני קורא"?

סילבן שלום: הם לא מסתננים?

תמר זנדברג: יש אלה שנתונים תחת צו הגנה שהמדינה התחייבה לבית-משפט לא לגרש, ולכן אי-אפשר.

תמר זנדברג: יש הסכמה, גם על הממשלה, שאי-אפשר להוציא אותם מישראל.

תמר זנדברג: יש גם הסכמה שבלי עבודה יתפתח פשע ודברים מהסוג הזה.

תמר זנדברג: מצד אחד, אנחנו רואים כאן הגברה של הבאת עובדים זרים חדשים.

תמר זנדברג: מצד שני, יש לנו כאן כ-50,000 - 60,000 שהם מנועי עבודה, אבל גם מנועי הרחקה.

סילבן שלום: אבל זה הבדל מהותי בגלל שהעובדים האלה שבאים כעובדים זרים בהסכמים בילטרליים באים לתקופה מוגבלת ויוצאים.

סילבן שלום: אם תגידי שאותם אלה יעבדו לתקופה מוגבלת וייצאו - - -

תמר זנדברג: כל זמן שהם מנועי הרחקה.

סילבן שלום: יפה, אבל את לא רוצה שהם ייצאו.

סילבן שלום: בואי נדבר על זה אחר כך ואז אני אענה על זה.

תמר זנדברג: הם מנועי הרחקה בגלל התייחסות של הממשלה, לא שלי.

דוד אמסלם: תמר, תמר.

דוד אמסלם: יש פה דוברים שאחרי זה רוצים להתייחס, אז אבקש בלי שאלות.

דוד אמסלם: אחרי זה נעשה סבב קצר וכל אחד ישאל מה שהוא רוצה.

דוד אמסלם: השר יסכם.

סילבן שלום: אני מגיע לסוף.

סילבן שלום: כמו שאמרתי, בעובדים ירדנים, דרך אגב, היום הצעתי שאם כבר רוצים להגדיל את העובדים הזרים אז שיביאו ירדנים.

סילבן שלום: הירדנים גם נכנסים ויוצאים, זה גם משקף שיתוף פעולה טוב עם ירדן שאנחנו עושים אותו בצורה מדהימה.

סילבן שלום: חודש לפני הבחירות חתמנו על הסכם תעלת הימים.

סילבן שלום: כמובן שזה לא פורסם, אבל עכשיו אנחנו מוציאים כבר את המכרזים.

סילבן שלום: במסגרת הזו אנחנו נקים מתקן התפלה בעקבה.

סילבן שלום: אנחנו שואבים 200 מיליון קוב מים מים סוף, 80 מיליון מתפילים.

סילבן שלום: 50 מיליון הולך לאילת ולחקלאי הערבה שיוכלו עכשיו לגדל הרבה יותר גידולים וגידולים הרבה יותר איכותיים והתפוקה תהיה יותר טובה.

סילבן שלום: יוכלו להביא יותר אנשים לגור שם.

סילבן שלום: אנחנו בתמורה נותנים להם 50 מיליון קוב מים בצפון.

סילבן שלום: עשינו צינור גז לעבר מפעלי ים המלח הירדנים שיהיה כמובן גם לישראלים, אבל גם לירדנים.

סילבן שלום: אנחנו עכשיו עושים צינור ירדני צפוני שיהיה להם גז.

סילבן שלום: אנחנו מדברים גם על גז עם מצרים.

סילבן שלום: כל הדברים האלה - אם הם מוסיפים מבחינה מדינית הם חשובים.

סילבן שלום: לכן, העסקת עובדים ירדנים יכולה להיות חשובה.

סילבן שלום: יש צורך בהגברת יכולת האכיפה, צמצום מספר השוהים הלא חוקיים במדינת ישראל, הפעלת מערך ביקורת גבולות יעיל ומתקדם במעברי הגבולות, ונושא של יישום חוק הביומטריה.

סילבן שלום: עוד מעט אתייחס לביומטריה.

סילבן שלום: בישראל יש כיום כ-73,500 עובדים זרים חוקיים.

סילבן שלום: רובם בסיעוד.

סילבן שלום: אגב, גם כאן דבר שנשמע על פניו הגיוני בהתחלה, כשנכנסים קצת לעומק זה לא הגיוני.

סילבן שלום: למשל, כשנכנסתי לתפקיד, ואני חייב לציין, הייתי כמעט בכל תפקיד וגם שר האוצר, כמות הפניות שהיתה לי במשרד האוצר לא מגיעה לחצי מכמות הפניות שיש לי במשרד הפנים.

סילבן שלום: זה פשוט לא יאומן.

סילבן שלום: זה גם מקרב חברי כנסת, שרים, וגם מקרב הציבור עצמו.

סילבן שלום: משרד הפנים נוגע הרבה מאוד באנשים.

סילבן שלום: אחד הדברים זה סיעוד.

סילבן שלום: למשל, אומרים לי: אין לי עובדת בתל-אביב כי העובדת הזאת סיימה את עבודתה, ויש עובדת בדימונה שלא עלינו המטופל או המטופלת נפטרו, אז תעביר לי אותה לתל-אביב.

סילבן שלום: הרי לא משנים את המספר.

סילבן שלום: באותו רגע זה נשמע הגיוני, אבל אחרי זה כשאתה חושב על זה זה לא הגיוני לחלוטין, כי אז כולם יעברו לתל-אביב ואז לא יהיה שום עובד זר שיטפל במישהו באופקים, בדימונה, בירוחם, בקריית שמונה, וכך הלאה.

<טלי לפפלר יצחקי: אין היום מטפלים בתל-אביב.

<טלי לפפלר יצחקי: המספר נשאר אותו דבר כמו שהיה.

<טלי לפפלר יצחקי: אין כניסה לעובדים בתל-אביב.

<טלי לפפלר יצחקי: חמישה חודשים ניסינו להשיג, ומצאנו מישהי מפתח-תקווה, לא מדימונה.

סילבן שלום: מאה אחוז, אני רק אומר שאם תהיה אפשרות לעבור למרכז הארץ לא יישאר אף אחד בדרום.

אורי מקלב: אפשרות הניוד עובדת גם הפוך ואין בזה שום היגיון.

אורי מקלב: גם מתל-אביב לדימונה אתה לא יכול.

סילבן שלום: נכון.

אורי מקלב: דיברו שתהיה ועדת ערר שיהיה אפשר.

<שלום קוטשר: אין ועדת ערר, אין חריגים, אין כלום.

אורי מקלב: דיברתם בחוק שיהיו חריגים.

סילבן שלום: ראשית, מתל-אביב לדימונה אפשר ללכת.

סילבן שלום: אבל גם זה יכול ליצור בעיה בתל-אביב.

<טלי לפפלר יצחקי: אי-אפשר הפוך.

סילבן שלום: אי-אפשר הפוך – בוודאות שלא יהיה.

סילבן שלום: גם לא יהיה.

<טלי לפפלר יצחקי: לא יהיה הפוך?

סילבן שלום: בוודאי שלא.

<טלי לפפלר יצחקי: אז תל-אביב תמשיך להיות בלי עובדים?

סילבן שלום: לא.

סילבן שלום: יש מצב של תל-אביב שבסופו של דבר יש מספר אנשים שיטופלו.

סילבן שלום: אם תהיה האפשרות של אנשים מאופקים לעבור לתל-אביב, כולם יעברו לתל-אביב.

סילבן שלום: אף אחד לא יישאר.

סילבן שלום: תפקידי לדאוג גם לדימונה.

<שלום קוטשר: אבל יש מקרים חריגים, אנחנו בני אדם.

סילבן שלום: יש מקרים חריגים, כן.

סילבן שלום: יש ועדת חריגים.

<טלי לפפלר יצחקי: אין ועדת חריגים.

דוד אמסלם: חברים, לא באנו לכאן לדון על נושא העובדים הזרים.

דוד אמסלם: אם תרצו - תפנו אליי.

דוד אמסלם: יכול להיות שאעשה דיון בוועדה.

<שלום קוטשר: אבל הנושא עלה.

דוד אמסלם: לא, לא.

דוד אמסלם: הנושא עלה ככותרת, לא כדיון מעמיק.

דוד אמסלם: אני מבקש באמת לא להפריע לשר.

דוד אמסלם: אני רוצה כבר להגיע להתייחסויות.

סילבן שלום: מספר עובדים פלסטינים בישראל לפי ענפים.

<אמנון בן עמי: זה לא כולל את העלייה של היום.

סילבן שלום: כן, ודאי.

סילבן שלום: יש בניין, חקלאות, תעשייה, בריאות ומלונאות.

סילבן שלום: זרים שאינם חוקיים בישראל - 150,500.

סילבן שלום: סליחה שאני מדבר על הזוכר, אני עושה את עצמי זקן מאוד.

סילבן שלום: אבל אני זוכר שכשהייתי שר אוצר היו 300,000 מובטלים ו-300,000 עובדים זרים.

סילבן שלום: בדיוק אחד לאחד.

סילבן שלום: לכן, הנושא של כניסת עובדים זרים זה תמיד על חשבון כוח-האדם כאן.

סילבן שלום: אמר לי אורי אריאל: הכנסנו והאבטלה ולא עולה - אז אפשר להכניס, האבטלה לא עולה.

סילבן שלום: אמרתי לו: זה מזכיר לי שהתקשורת אומרת כל הזמן: אתם בוכים על התקשורת.

סילבן שלום: היא לא משפיעה, כי עובדה שאתם מנצחים.

סילבן שלום: יש לכם, לימין, 65 - 67.

סילבן שלום: אני אומר: אתם משפיעים מאוד.

סילבן שלום: כי אם הייתם מאוזנים לא היינו 65, היה לנו 80.

סילבן שלום: אם הייתם לטובתנו היו לנו 110 חברי כנסת.

סילבן שלום: אז אי-אפשר למדוד את זה באופן הזה.

סילבן שלום: יכול להיות שאם לא היו נכנסים עובדים זרים אז האבטלה היתה יורדת עוד יותר ממה שהיא ירדה.

סילבן שלום: לכן, צריך לזכור שזה אחד על חשבון השני.

סילבן שלום: תופעת ההסתננות - אנחנו רואים ירידה דרמטית.

סילבן שלום: אבל נכנסו 41 מסתננים עכשיו בחודשיים האחרונים.

סילבן שלום: זה דבר שלא היה בעבר.

סילבן שלום: המצב הזה שבו יש גדר כמובן משפיע.

סילבן שלום: זה שיש מלחמה בסיני זה גם משפיע.

סילבן שלום: המצב שבו הם יכולים להגיע ללוב ומשם בספינות ובאוניות להגיע לחופי סיציליה גם משפיע.

סילבן שלום: אנחנו גם כמובן ראינו מצב של יציאת מסתננים בצורה משמעותית.

סילבן שלום: ביציאה ראינו שהיתה עלייה מאוד גדולה ופתאום ירידה.

סילבן שלום: כשבג"צ פסל את התיקונים לחוק שנעשו כאן מיד באו אל המסתננים ואמרו להם: יש לכם אפשרות להישאר.

סילבן שלום: תחכו עוד קצת, קחו אוויר.

סילבן שלום: אנחנו רואים שב-2013 יצאו 2,600 מרצון.

סילבן שלום: ב-2014 זה גדל ל-6,414, ואנחנו מדברים עכשיו על חצי שנה - ירדנו ל-1,437.

תמר זנדברג: מה זאת אומרת "מרצון"?

סילבן שלום: "מרצון" - זה אומר שאנשים לוקחים את הכסף ועולים על המטוס.

תמר זנדברג: כלומר?

סילבן שלום: שהם מקבלים כסף מסוים שהוקצב להם.

סילבן שלום: יש תמריץ, עולים על המטוס והולכים או למדינה שהם רוצים או למדינה שלישית.

תמר זנדברג: כלומר, אסור לגרש אותם באופן כפוי.

תמר זנדברג: הדרך היחידה של המדינה להוציא את האנשים האלה זה לעודד אותם, ורק אם הם רוצים, לא חשוב איזה אמצעי לחץ כרגע מופעלים עליהם.

תמר זנדברג: אבל בכפיה אסור לשחרר אותם.

סילבן שלום: נכון.

תמר זנדברג: אלה האנשים ששאלתי עליהם לגבי עבודה.

תמר זנדברג: כי אלה שלא מעוניינים, מרצונם לא מעוניינים - זה הבעיה.

דוד אמסלם: תמר, ביקשתי.

דוד אמסלם: הוא לא יענה לך.

דוד אמסלם: את חוזרת כל הזמן, כל הזמן.

דוד אמסלם: יש לנו עשר דקות.

דוד אמסלם: יש פה עוד עשרה חבר'ה שרוצים לדבר ברבע שעה.

סילבן שלום: את גרה בתל-אביב, וכל מי שמסתובב במסעדות, אין מסעדה בתל-אביב שלא עובדים שם, ואין בית-מלון שלא עובדים, בכלל בתי-מלון בארץ.

סילבן שלום: כמו שאנחנו יודעים, רק באילת 2,500 עובדים בבתי-המלון בלבד.

סילבן שלום: בואו נמשיך.

סילבן שלום: אמרנו על שיפור השירות, צמצום זמני ההמתנה וכד'.

סילבן שלום: הבאת בני הפלשמורה - אני לאורך כל השנים בעד הבאת האנשים האלה לארץ, רוצה לדאוג להביא גם אנשים נוספים.

סילבן שלום: אני יודע שיש החלטת ממשלה שדיברה על מכסה מסוימת והמכסה הזו הסתיימה.

סילבן שלום: ב-2004 הייתי באדיס-אבבה ובגונדר.

סילבן שלום: היו שם 24,000 יהודים.

סילבן שלום: באתי לארץ, שכנעתי את ראש הממשלה דאז שרון.

סילבן שלום: קיבלנו החלטה להביא 1,000 בחודש, ותוך שנתיים נסגור שם את המחנה.

סילבן שלום: כמובן שאחרי זה צמצמו את ההחלטה ל-600, ואחרי זה צמצמו אותה ל-300, ותמיד יש מצב שבו המגבלה היא רק עליהם.

סילבן שלום: אני תמיד אומר, בכלל לא אוהבים את העלייה הזו – לא אוהבים.

סילבן שלום: גם משרד הפנים, אני אמרתי, לא אוהבים.

סילבן שלום: כי צריך לבדוק מי כן זכאי, לא זכאי.

סילבן שלום: משרד האוצר היה צריך לתת כסף לטובת העלייה הזו ומשרד הקליטה אוהב שהם מגיעים לשדה התעופה, קליטה ישירה, ויוצאים למרכזי קליטה.

סילבן שלום: זה המון המון בלגן.

סילבן שלום: אנחנו רוצים לבחון את הדבר הזה.

סילבן שלום: אני עובד על זה גם עם חבר הכנסת אמסלם שגם דיבר איתי בנושא עליית יהודי אתיופיה ומאוד בעד.

דוד אמסלם: ב-27 לחודש אנחנו עושים פה דיון עם ועדת הקליטה.

סילבן שלום: יש כמובן את יושב-ראש הוועדה שהוא מאוד מאוד מוביל את העניין.

סילבן שלום: הוא כבר נפגש איתי פעמיים, דיבר איתי על קבוצה גדולה של אנשים.

סילבן שלום: הוא לא היה יכול להביא שמות.

סילבן שלום: אנחנו מנסים לעשות את זה עכשיו בצורה אחרת.

סילבן שלום: רק לאחרונה סייעתי לחיילים להביא את בני המשפחה שלהם למרות שלפי חוק השבות, רחמנא ליצמן, לא בדיוק מגיעה להם אזרחות.

סילבן שלום: הם הביאו את בני המשפחה.

סילבן שלום: גם הבאת בני המנשה.

סילבן שלום: אני מאוד בעד הרב מיכאל פרוינד.

סילבן שלום: צריך להביא את האנשים האלה שיש להם זיקה ליהדות.

סילבן שלום: אני כמובן לא רב והרבנים יבדקו ויעשו את זה.

סילבן שלום: חבל שטלב אבו עראר הלך.

סילבן שלום: זה מזכיר שפרס מספר שב-48' כאשר הוקמה המדינה, אחרי מלחמת השחרור, הנגב היה בידנו.

סילבן שלום: ואז כל השייחים הבדווים הגיעו לבן-גוריון.

סילבן שלום: הם אמרו לו: בן-גוריון, כולנו החלטנו להתגייר, אנחנו רוצים להיות יהודים.

סילבן שלום: אמר להם: מה זאת אומרת?

סילבן שלום: תשמעו, אני לא דתי, אני אפילו אתאיסט.

סילבן שלום: אני אשאל את שר הדתות.

סילבן שלום: קורא לשר הדתות אומר לו שהבדווים רוצים להתגייר.

סילבן שלום: אמר לו: אני פוליטיקאי, צריך לקרוא לרב הראשי.

סילבן שלום: קרא לרב הראשי אמר לו הרב הראשי: כן, מצוין - שיתגיירו.

סילבן שלום: אמר לו: מתי מתחילים?

סילבן שלום: אמר לו: תקבע תור.

סילבן שלום: אחד אחד הם צריכים להיכנס ולעבור תהליך.

סילבן שלום: באו לבדווים, הבדווים אמרו: היהודים האלה מג'נונים, לא רוצים לשמוע.

סילבן שלום: והיום יש לנו את הבדווים כבדווים.

סילבן שלום: אני לא יודע אם זה צ'יזבט.

סילבן שלום: פרס עומד על כך שזה סיפר אמיתי, אבל זה חלק מהעניין.

סילבן שלום: יש לנו יהודים שרוצים לבוא וחלקם על-פי ההלכה, חלקם עוברים גיור, ובסופו של דבר נמצאים.

סילבן שלום: לגבי הנושא הביומטרי, וזה ממש השקפים האחרונים שלי - בכלל, 30 ביוני היה בשבילי תאריך כמעט בלתי אפשרי, כי אצל השר ארדן לא התקבלו החלטות כי היו בחירות, וכל הדברים קיבלו אישור מבית-המשפט לדחות עד 30 ביוני, עד 30 ביוני, עד 30 ביוני.

סילבן שלום: ומה לעשות?

סילבן שלום: נכנסתי חודש קודם והייתי צריך לקבל החלטה.

סילבן שלום: היו כאלה שאמרו איך קיבלתי החלטה לתשעה חודשים?

סילבן שלום: למה?

סילבן שלום: הייתי צריך לסגור.

סילבן שלום: דיברתי עם אחד העיתונאים הבכירים במדינה ואמרתי לו: תוך שבועיים הייתי צריך לקבל החלטה.

סילבן שלום: אם הייתי מקבל החלטה לא לבטל את המאגר כמו שאתה חושב, אלא לחייב את כל אזרחי ישראל, מה היית אומר?

סילבן שלום: בצדק, שאני לא רציני, איך יכול להיות שתוך שבועיים קיבלתי החלטה כזו?

סילבן שלום: הייתי צריך ללמוד אותו.

סילבן שלום: אבל תוך שבועיים לבטל את הכול - זה כן רציני.

סילבן שלום: אז זה לא רציני וזה לא רציני.

סילבן שלום: למה הייתי צריך לקבל את זה תוך שבועיים?

סילבן שלום: כי היינו צריכים להקים ועדת שרים למאגר הביומטרי.

סילבן שלום: היינו צריכים להקים ועדה משותפת בכנסת, שתי ועדות: גם ועדת חוקה ופנים וגם ועדת חוץ וביטחון.

אורי מקלב: וגם ועדת המדע.

סילבן שלום: וגם ועדת המדע - נכון, סליחה חבר הכנסת מקלב, היושב-ראש.

סילבן שלום: היינו צריכים להעביר את זה בהצבעה בוועדת השרים אחרי שהוקמה, להעביר את זה בהצבעות בשתי הוועדות אחרי שהוקמו.

סילבן שלום: היינו צריכים לעשות רביזיה והיינו צריכים לאשר את זה בהצבעה במליאת הכנסת.

סילבן שלום: כל זה עד 30 ביוני.

אורי מקלב: היו צריכים להגדיל את הוועדות כדי שיהיה רוב לקואליציה.

אורי מקלב: השר, אל תשכח.

אורי מקלב: זה עוד תהליך.

דוד אמסלם: אגב, את כל זה עשינו.

אורי מקלב: עד ה-30.

סילבן שלום: לכן, הייתי צריך לקבל החלטה מידית.

סילבן שלום: למה תשעה חודשים?

אורי מקלב: תשעה ירחי לידה.

סילבן שלום: תשעה ירחי לידה זה גם טוב.

סילבן שלום: אבל יש לנו עכשיו תקופה של פגרה, אז הכנסת - זה לא נספר.

סילבן שלום: צריך להביא את זה לכנסת.

סילבן שלום: אחרי זה בנובמבר יש תקציב.

סילבן שלום: מתחילים כל דיוני התקציב, הכול נמשך לאורך זמן.

סילבן שלום: אמרתי שזה עד תשעה חודשים.

סילבן שלום: אם יהיה פחות נביא את זה בפחות זמן.

סילבן שלום: זה לא מחייב להחזיק את זה לתשעה חודשים.

סילבן שלום: היו שתי החלטות תוך כדי: היה דוח מבקר המדינה שכמובן אנחנו בודקים ובוחנים אותו.

סילבן שלום: נפעל ליישם אותו.

סילבן שלום: גם נאמר שקיבלתי את ההחלטה בבוקר של דוח מבקר המדינה, וקיבלתי את זה בכלל שבוע וחצי קודם.

סילבן שלום: לא פורסם - טעות שלא פורסם.

סילבן שלום: אבל יש גם את הדוח של הוועדה המייעצת ליד משרד ראש הממשלה שהיא אומרת שלדעתה צריך מאגר, אבל צריך שהוא יהיה רק של תווי פנים.

סילבן שלום: אתמול קיימנו גם דיון ארוך בעניין הזה.

סילבן שלום: יש היום 740,000 תושבים שביקשו וקיבלו תיעוד ביומטרי.

סילבן שלום: לפי כל ההסברים של רשות המאגר הביומטרי זה מוגן באופן מלא.

סילבן שלום: מערכת הביטחון במדינת ישראל כמובן רוצה את זה, עומדת מאחורי זה.

סילבן שלום: חושבת שזה דבר נכון.

סילבן שלום: יש בזה גם בעייתיות.

סילבן שלום: נושא של טביעות אצבע כמובן יכול לייצר בעייתיות של הזמנת אזרחים שסתם במקרה היו באזור ונגעו לכל מיני דברים ובדיקות.

סילבן שלום: נושא של תמונת פנים - זה דבר שקיים היום גם לגבי הנושא שיש על כל רישיון נהיגה.

סילבן שלום: בצה"ל כל אחד מאיתנו נתן גם טביעות אצבע ונתן גם תווי פנים.

סילבן שלום: אגב, גם כשנוסעים לארצות-הברית, אין אחד שלא עושים לו תווי פנים ולא עושים לו - - -

תמר זנדברג: אבל לא לאזרחים.

תמר זנדברג: יש הבדל בין מאגר חובה לאזרחים לבין - - -

סילבן שלום: אני לא אומר שאין, אבל אני אומר שכשאת נוסעת לשם את מוכנה, ואין לך עם זה שום בעיה, שטביעות האצבע שלך ותווי הפנים שלך יהיו במאגר האמריקאי.

סילבן שלום: אין לך בעיה שהם יהיו במאגר של צה"ל.

תמר זנדברג: אבל אני לא אזרחית שם.

תמר זנדברג: אני יכולה להחליט אם יש לי בעיה או לא ולא להיכנס לשם.

תמר זנדברג: אני גם יכולה להחליט איזה פרטים לתת לאיזה גוף או לכל רשת אחרת.

תמר זנדברג: אבל השאלה היא האם המדינה כופה עליי - זו נקודה מאוד מהותית.

דוד אמסלם: תמר, את רוצה לדון בנקודה שהערת עכשיו?

תמר זנדברג: לא, זה משהו שהשר הציג.

סילבן שלום: מה אין במאגר הביומטרי?

סילבן שלום: אין מספר זהות במאגר הביומטרי, אין פרטים ביוגרפיים כגון: שם, טלפון, כתובת או מצב משפחתי.

סילבן שלום: אין לאום, דת, מין וכיוצא בזה.

סילבן שלום: אין DNA, אין מידע על חשבונות בנק, אין מידע בעלות על נכסים, אין מידע על הרשעות פליליות, אין מידע על דוחות חניה, ואין מידע על רישיון הנהיגה - כל זה לא קיים.

סילבן שלום: הרי מה אומרים?

סילבן שלום: האח הגדול, האח הגדול.

תמר זנדברג: - - - רפואיים גם אין, גידולים חקלאיים גם אין - - -, מה הקשר?

סילבן שלום: אני כמובן יושב עם הקבוצות האלה, גם עם הרשות, גם עם הוועדה המייעצת, גם עם התומכים וגם עם המתנגדים.

סילבן שלום: בסוף נקבל החלטה מושכלת, טובה ונכונה.

סילבן שלום: כמו שאמרתי, זה עוד דבר כמו כל ההחלטות שנפלו לי ב-30 ביוני.

סילבן שלום: זה והעובדים הזרים והשבת, ואלף ואחד דברים נפלו עד ה-30 ביוני.

סילבן שלום: כמובן שלגבי הארנונה הייתי צריך לקבל מיד החלטה, ועוד שורה ארוכה של דברים.

סילבן שלום: איפה יש מאגרים ביומטריים בעולם?

סילבן שלום: יש לנו בארצות-הברית, בבריטניה, בדנמרק, בשוויץ, בספרד, פינלנד, וכך הלאה וכך הלאה.

תמר זנדברג: איפה יש מאגר סטטוטורי לאזרחים, חובה, מנדטורי לאזרחים?

סילבן שלום: מאגרים ביומטריים - יש של חיילי צה"ל משנת 1974 – 4 מיליון.

סילבן שלום: זה מאגר חובה.

<תומר רוזנר: לא, זה לא חובה.

סילבן שלום: בצה"ל?

סילבן שלום: ממתי זה לא חובה?

סילבן שלום: לא שמת טביעות אצבע כשנכנסת לצבא?

סילבן שלום: יש מישהו שלא שם?

<קריאות: חובה, בטח חובה.

תמר זנדברג: אנחנו מדברים על מאגר מנדטורי לאזרחים, זה מה שאתם מציעים.

תמר זנדברג: לא לתיירים, לא לחיילים, לאזרחים.

סילבן שלום: תודה רבה.

סילבן שלום: אני באמת מודה ליושב-ראש על ההזדמנות שניתנה לסקור את משרד הפנים באופן מלא וממצה.

סילבן שלום: כמובן שאפשר היה להאריך כאן עוד שעתיים-שלוש.

סילבן שלום: הזכרתי אותך כראש השדולה כשלא היית כמובן לעניין של צדק חלוקתי.

מכלוף מיקי זוהר: בעזרת השם תכבד אותנו בנוכחותך.

מכלוף מיקי זוהר: נפעל יחד.

מכלוף מיקי זוהר: זה השר הכי נכון למשרד הזה, זה מה שאני רוצה לומר כמי שבא מהפריפריה ומכיר את הצרכים שלה.

דניאל עטר: הם אוהבים מסג'ים בליכוד.

דוד אמסלם: קודם כל, תודה.

<אבי סלומה: אני רוצה לעניין את הוועדה בנושא שאנחנו - הנכים - סובלים ממנו מאוד, ובעיקר אנחנו הנכים הסיעודיים.

<אבי סלומה: אני רוצה ששלום יפתח את הנושא כבר עכשיו, בבקשה.

דוד אמסלם: אדוני, מה הנושא?

<שלום קוטשר: לגבי עובדים זרים בסיעוד.

דוד אמסלם: לא, לא.

דוד אמסלם: אני אסביר.

דוד אמסלם: חברים, אני מכבד אתכם מאוד.

דוד אמסלם: זה לא הפורום.

דוד אמסלם: כרגע השר בא לתת לנו רק סקירה נקודתית באמת.

<אבי סלומה: ניסיתי לפתור את הבעיה - - -

דוד אמסלם: לא, לא.

דוד אמסלם: אתה גם מעכב אותי עכשיו בדיון.

דוד אמסלם: הוא כרגע לא יפתור שום נושא, הוא לא יכול לפתור שום נושא, אין לו את הזמן לפתור.

דוד אמסלם: אם אתם רוצים לדבר עם המנכ"לית שלו או מישהו מטעמו, אז אחרי זה בצד שתי דקות.

דוד אמסלם: כרגע הוא בא לסקור את המשרד שלו באמת רק בנקודות.

דוד אמסלם: אנחנו יכולים לדבר על כל נקודה שבועיים.

דוד אמסלם: אם תחליטו אחרי זה שאין פתרון אני מוכן לעשות דיון בוועדה הזו רק על הנושא הזה.

דוד אמסלם: אבל זה לא הפורום.

דוד אמסלם: קודם כל, אדוני השר, באמת תודה לך.

דוד אמסלם: זו היתה סקירה מאלפת למרות שזה היה רק בנגיעות.

דוד אמסלם: אבל כמו שאמרת, על כל נושא שלך אפשר לדבר פה שבועיים.

דוד אמסלם: האמת היא שכל סוגיה שבה אני דן פה קשורה אליך, למרות שיש עוד הרבה משרדים.

דוד אמסלם: אבל כמו שאמרת, כשהיית במשרד האוצר קיבלת כמעט חצי מכמות הפניות.

דוד אמסלם: אותו הדבר קורה לנו כאן.

דוד אמסלם: כל הפניות כמעט שבאות לוועדה זה במשרד שלך, וזה מטבע הדברים.

דוד אמסלם: לכן, אנחנו עושים פה דיונים ומנסים לעשות אותם מאוד מעמיקים בזמן שיש לנו.

דוד אמסלם: אנחנו שולחים לך.

דוד אמסלם: הייתי רק מבקש שתקרא את ההמלצות שלנו ותתניע את הפקידות.

דוד אמסלם: אני למדתי כאן שאם לא מתניעים את הפקידות כנראה שהם שוכחים וממשיכים ללכת אחרי זה לעיסוקים שלהם.

דוד אמסלם: אנחנו מתכוונים, אני פה גם פיתחתי נוהל אחר.

דוד אמסלם: כל ישיבה שאני עושה, אני עושה לה follow-up אחרי שלושה חודשים לבדוק האם ההנחיות בוצעו, כן או לא.

דוד אמסלם: לא בוצעו - אנחנו כבר הולכים למישור אחר לטיפול.

דוד אמסלם: זה אומר או שנלך למישור של חקיקה של הוועדה או שנראה כבר מה נעשה עם המשרד.

דוד אמסלם: חבר הכנסת דניאל עטר שהוא שותף באמת, ובכל הישיבות הוא פה, בבקשה.

דניאל עטר: תודה רבה, אדוני היושב-ראש.

דניאל עטר: אני בהחלט מצטרף לברכות לשר על הסקירה, על ההתייחסות לוועדה.

דניאל עטר: אין ספק בכלל שהמשרד שלך הוא משרד מגוון מאוד.

דניאל עטר: אני יכול להצר על כך שאולי לא בקלות, אבל על העובדה שהסכמת להעביר את מינהל התכנון.

דניאל עטר: גם אם לא בקלות, אני חושב שההסכמה להעביר את מינהל התכנון למשרד האוצר נוגדת חלק גדול מאוד מהדברים שציינת בדברך.

דניאל עטר: אתמול שמעתי ששר האוצר מבקש מהשותפים בקואליציה לוותר על חלק מההסכמים הקואליציוניים בתחומי הכסף.

דניאל עטר: אני במקומך הייתי מעביר לו שאלת המשך: למה שלא יוותר על דרישה שהיא פוגעת בכל מה שדיברת עליו וגם במטרה שלו?

סילבן שלום: החרדים צריכים לשאול אותו.

אורי מקלב: קצבאות ילדים זה חרדים?

דוד אמסלם: לא.

דוד אמסלם: הוא התכוון, היות והוא העלה את הטענה - - -, ואתה מוותר על שלך?

אורי מקלב: נכון.

אורי מקלב: ובנושאים שלו חשוב הוא כן ויתר?

אורי מקלב: בנושאים של דיור הוא כן ויתר?

אורי מקלב: אתה אמרת שני מיליארד ועוד חמש מאות מיליון.

דניאל עטר: דווקא כמי שהיה בשלטון המקומי הרבה מאוד שנים אני יכול לומר לך שהנושא של מינהל תכנון - לקח הרבה מאוד זמן להסדיר אותו דווקא בגלל הריכוזיות של התכנון בישראל, אולי המדינה הכי ריכוזית.

דניאל עטר: כבר דיברנו על זה בעבר בוועדה הזו.

דניאל עטר: לא מעט רפורמות בשנים האחרונות הסדירו את מערכות היחסים בין הוועדה המקומית, המחוזית והמועצה הארצית, עם לוחות זמנים, וכן הלאה וכן הלאה.

דניאל עטר: להוציא את זה היום ממשרד הפנים ולהכניס את זה למשרד האוצר, והרי ברור לגמרי שכל פעולה או כל תוצאה שתהיה לכך תבוא לביטוי בשלטון המקומי.

דניאל עטר: השלטון המקומי עדיין נשאר שלך, אז מה ההיגיון סביב הנושא הזה?

דניאל עטר: התייחסת לחוזקן של רשויות מקומיות ולפיתוח אזורי תעשייה, וכן הלאה.

דניאל עטר: כל זה קשור לתכנון.

דניאל עטר: איך יוכלו לעשות את זה באוצר ואתה תרצה לראות שרשויות מקומיות מקיימות הליך תכנון אסטרטגי, משפרות?

דניאל עטר: אם היית לוקח רק דבר אחד, את המדד הסוציו-אקונומי, ובוחן איזה רשויות, איזה סוג של שינוי יתחולל ברשויות המקומיות בשנים האחרונות, זה כלי עבודה לעשר השנים הבאות.

דניאל עטר: הוצאת מינהל התכנון ממשרד הפנים מחריפה את המצב הזה עוד יותר.

דניאל עטר: אני פשוט לא מצליח להבין את ההיגיון.

דניאל עטר: אני לא מכיר אותך בתור אחד שמרים ידיים.

דניאל עטר: אף פעם לא הרמת ידיים.

דניאל עטר: אמרת לא פעם ולא פעמיים בכנסת הזו שעבדנו הרבה מאוד שנים.

דניאל עטר: ההצבעה היא היום, עוד לא מאוחר.

דניאל עטר: אפשר עוד להספיק ולשנות אותה.

דניאל עטר: אני חושב שאם יש סיכוי, ולו הקטן ביותר, זה לטובת השלטון המקומי, זה לטובת אזרחי המדינה.

דניאל עטר: זה גם ישיג את המטרה שלשמה שר האוצר רוצה לבצע את התהליך הזה, ואני חושב שהוא אפשרי.

דניאל עטר: העלית פה הרבה מאוד דברים, באמת סקירה מאלפת שקשורה גם למדיניות הארנונה.

דניאל עטר: כפי שציין יושב-ראש הוועדה, התקיים כאן דיון.

דניאל עטר: אני מציע לאמץ חלק מהמסקנות או את כל המסקנות של הדיון שהתקיים כאן.

דניאל עטר: אני חושב שזה יתרום לקידום העניין.

דניאל עטר: לגבי הוועדים המקומיים במועצות האזוריות, נושא שדיברת עליו - השלטון הדו-רובדי הוא הגדרה בחוק בכל מה שקשור להאצלת הסמכויות מראש הרשות לראש הוועד המקומי, אבל כל השאר הוא לקונה אחת גדולה.

דניאל עטר: אתה מוצא שוני עצום בין מועצה למועצה ולפעמים בתוך המועצות עצמן יש שינוי עצום בין איך שמתנהל קיבוץ לבין איך שמתנהל מושב, מושב ותיק, מושב צעיר, מושב כזה או אחר.

דניאל עטר: אני מציע להיכנס לעניין הזה ולהסדיר אותו.

דניאל עטר: כראש רשות עשיתי על זה עבודה מאוד מאוד גדולה.

דניאל עטר: אשמח להעביר לך את החוברת, אם תרצה.

דניאל עטר: השקענו בה הרבה מאוד מאמצים.

דניאל עטר: יושב כאן הממונה על המחוז.

דניאל עטר: אומנם הוא יחסית חדש בתפקידו, אבל הוא עושה עבודה מדהימה במחוז הצפון.

דניאל עטר: היום קל לי לומר את זה.

דניאל עטר: אני לא שם אז אני יכול לומר בפה מלא שגם הוא וגם מרדכי כהן הם אנשי מקצוע יוצאים מהכלל שאין ספק שלכל הרפורמות שהצגת הם אנשים ראויים שיכולים ללוות את השינויים האלה.

דניאל עטר: התייחסת לעניין של ההכשרה באוניברסיטת חיפה ובאוניברסיטת בן-גוריון.

דניאל עטר: אני חושב שבכלל צריך לחשוב איך מחייבים כל מי שהוא בכיר בשלטון המקומי לעבור איזשהו תהליך של הכשרה שאתם תאשרו מול האקדמיות.

דניאל עטר: אני אומר לך את זה כי את התואר השני שלי במינהל ציבורי עשיתי לפני חמש שנים.

דניאל עטר: זה אומר, אחרי 15 שנה כראש רשות.

דניאל עטר: למדתי הרבה מאוד.

דניאל עטר: אז אם אפשר לחסוך את זה גם מראשי רשויות וגם מבכירים בשלטון המקומי, אני חושב שזה נכון מאוד שתאמצו את זה.

דניאל עטר: אני מבקש מאוד שתיכנס לעניין, בחיבור עם השלטון המקומי, לכל הסוגיה שקשורה לחניות נכים, לחניות של גמלאים, לחניות של נשים בהיריון בשליש השלישי של ההיריון שלהן.

דניאל עטר: זו סוגיה שאנחנו כמדינה מפגרים בה מאוד מאוד.

דניאל עטר: אני חושב שאלו דברים שאם תוסיף אותם או תיתן עליהם את הדגש, דווקא כמי שמכיר את היכולת שלך, אין לי ספק בכלל שזה ישפר מאוד את איכות החיים של התושבים במדיה הזו.

דוד אמסלם: דני, תודה.

דוד אמסלם: חבר הכנסת אורי מקלב, בבקשה.

אורי מקלב: תודה רבה לך, אדוני היושב-ראש, מכובדי השר.

אורי מקלב: זה גם צלצול שאנחנו צריכים לצמצם את הזמן, לקחנו את זה בחשבון.

אורי מקלב: גם אני אצטרף לאיחולי ההצלחה.

אורי מקלב: ראינו את מגוון תחומי האחריות שנמצאים תחתיך וחשיבותם.

אורי מקלב: אני רק מאחל לך אופק שלטוני רחוק, גם כדי שתוכל לשנות וגם בשביל העובדים.

אורי מקלב: המסר - אתה נמצא כאן תקופה ארוכה ותוכל להחיל שינויים, ולא ששר בא ושר הולך והעובדים נמצאים והכל נשאר על מקומו.

אורי מקלב: כמו שאמרת, זה המשרד שהכי הרבה קשור לאזרחים, מהלידה ועד יום מותם.

אורי מקלב: מבחינת המגוון אין עוד משרד כזה.

אורי מקלב: אני גם מצטרף לדאגה שמינהל התכנון עובר ממשרד הפנים.

אורי מקלב: אבל זה לא רק השאלה של תחום אחריות או רכושנות, מה נמצא תחת האחריות של משרד הפנים.

אורי מקלב: אם מינהל התכנון יעבור במיוחד למשרד האוצר, יותר ממשרדים אחרים, זה יפגע מקצועית בתכנון, יפגע מקצועית בסופו של דבר באזרחים.

אורי מקלב: אדוני השר, אני רוצה להביא לך דוגמה קטנה.

אורי מקלב: בדיון הקודם שהיה פה שיזם היושב-ראש בנושא מכללות של צה"ל שרוצים להעביר אותן לירושלים ולחזק את ירושלים, ההצעה הכי קלה היא לעשות את זה באזור יער ירושלים כפגיעה ישירה ביער לפי כל קנה מידה.

אורי מקלב: אני רוצה לראות מה יקרה אם בוועדות יישבו נציגי האוצר או אם יישבו בהן נציגי הפנים.

אורי מקלב: זו מציאות, אנחנו מדברים על דוגמית קטנה.

אורי מקלב: אנחנו מדברים על משהו לא גדול, קל וחומר בדברים גדולים.

אורי מקלב: צריך לראות עוד איך לעשות את זה.

אורי מקלב: כנראה שיעלה למליאה שאפילו הוועדות המחוזיות ייצאו מתחומי האחריות של ועדת הפנים, אז גם את הוועדות המקומיות תן להם.

אורי מקלב: מה היינו אומרים אם ועדה מקומית היתה עוברת לאוצר?

אורי מקלב: האם מישהו היה מעלה על דעתו שאפשר לעשות דבר כזה?

אורי מקלב: אין שום הבדל מהבחינה הזו גם אם ועדה מחוזית תעבור למשרד האוצר בתחום האחריות.

אורי מקלב: כמי שליווה את הדברים האלה אני לא רואה גם איך זה פועל בשטח מקצועית.

דוד אמסלם: חבר'ה, כבוד השר נותן לנו עוד חמש דקות אז להזדרז.

אורי מקלב: לגבי מינהל רישום האוכלוסין - שמת יעדים.

אורי מקלב: אדוני, יש מה לעשות הרבה בשיפור השירות במינהל האוכלוסין ובממשל זמין בעניין הזה.

אורי מקלב: היום אנשים יודעים שאם הם רוצים ללכת להנפיק תעודת זהות או דרכון במשרד הפנים אז הלך להם יום עבודה.

אורי מקלב: זה שעות של המתנה בתור.

אורי מקלב: יש היום טכנולוגיות חדישות אפשריות.

סילבן שלום: יש הרבה אפשרויות לעשות את זה, גם מהבית - זה דבר ראשון.

סילבן שלום: שנית, יש עומס ספציפי בחודשים יוני-אוגוסט שאלו החודשים שרוב האנשים רוצים להוציא בהם דרכון או לשנות כתובת כי הם עוברים מגורים לקראת פתיחת שנת הלימודים, וזה אכן יוצר בעייתיות.

סילבן שלום: אבל אתה צודק.

סילבן שלום: צריכים לעשות עם זה משהו, גם על-ידי פתיחת לשכות נוספות.

סילבן שלום: אם יהיו לנו לשכות נוספות תהיה לנו אפשרות לתת שירות יותר טוב.

אורי מקלב: אין ספק.

אורי מקלב: בחלק הזה אנשים מצפים לזה ומצפים ממך שתעשה את זה.

אורי מקלב: אני בטוח שתוכל לעשות שיפור שירות וגם בנושא אישורים לעובדים זרים.

אורי מקלב: משפחות רבות צריכים להגיע למשרד, ומדובר דווקא באנשים שקשים להם.

אורי מקלב: גם שם יש מה לשפר.

אורי מקלב: לא ארחיב כיוון שהיושב-ראש גם מבקש לא להרחיב.

אורי מקלב: לגבי יוקר שירותים - אדוני, אתה שר חברתי.

אורי מקלב: שים לב ליוקר השירותים.

אורי מקלב: היום השירותים שניתנים במשרד הפנים הם באגרות גבוהות מאוד.

אורי מקלב: צריך לקחת את זה בחשבון, כולל בהנפקות של תעודות זהות ודרכונים.

אורי מקלב: לבסוף, החופים לא נמצאים רק בים התיכון.

אורי מקלב: יש לנו גם חופים שנמצאים באגן הכנרת.

אורי מקלב: גם שם יש בעיות לא מעטות.

אורי מקלב: מגיעות הרבה תלונות על יוקר הכניסה לחופים וכל השירותים שניתנים.

אורי מקלב: לא עומדים בחוק המרכזי שצריך לתת מינימום חוף אחד שהוא בחינם.

אורי מקלב: אני הייתי בישיבות יחד עם האגף שלך או המחלקה שיש לך.

אורי מקלב: יש שיתוף פעולה שאני חושב שהיה כדאי שתיכנס לעניין הזה.

אורי מקלב: אני מאחל לך שוב הצלחה גדולה.

סילבן שלום: תודה, אורי.

דוד אמסלם: תודה רבה.

דוד אמסלם: תמר, דקה.

דוד אמסלם: אחר כך מיקי.

תמר זנדברג: ממש דקה.

תמר זנדברג: אני טלגרפית אעבור על שלושה נושאים: אחד, נושא הסמכויות.

תמר זנדברג: מדובר כאן לא רק בשיבוש של סדרי ממשל וסדרי מקצוע תקינים, כי הסמכויות האלה - רק עכשיו הוועדה הזו בכנסת הקודמת השלימה לא פחות משלוש רפורמות שונות בנושא התכנון והבנייה לפני ששולפים אותן ומעבירים אותן למקום אחר.

תמר זנדברג: מדובר גם בדבר שמהותית יאט ויסרבל את עבודת הממשלה.

דוד אמסלם: חבר'ה, אני מציע לא להתעכב על זה.

דוד אמסלם: אנחנו עוד שעה בהצבעה, עזבו.

דוד אמסלם: תתקדמו.

דוד אמסלם: זה לא ישנה שום דבר, תהיי יותר תכליתית.

דוד אמסלם: יש לך דקה.

דוד אמסלם: כשהשר פה אולי זה יכול להשפיע עליו.

תמר זנדברג: אנחנו מדרבנים אותו.

תמר זנדברג: זה היה רבע מהדקה שלי.

תמר זנדברג: רבע שנייה בנושא החופים.

תמר זנדברג: אני רוצה להצטרף לניסיונות, גם הבחינה, אבל לא רק זה אלא החקיקה.

תמר זנדברג: כלומר, הסיכום היה שאנחנו מתקדמים לעבר חקיקה אבל שתעגן את הנושא הזה שהמשאב החופי הוא ציבורי וצריך להיות פתוח.

תמר זנדברג: בנושא הביומטרי - אני רוצה לשבח אותך על לקיחת הזמן לבחינה, כי באמת החלופות היו הכול או כלום בהקשר הזה.

תמר זנדברג: אבל לפי מה ששמעתי ממסד הדברים לקראת הבחינה, צריך שהבחינה תתבסס על נתוני אמת.

תמר זנדברג: כמו למשל, אם אנחנו שואלים: באיזה מדינות יש מאגר?

תמר זנדברג: אז באיזה מדינות יש מאגר חובה לאזרחים ולא לתיירים או לחיילים או לכל דבר אחר.

תמר זנדברג: אני בטוחה שאדוני השר בוחן גם את עמדות המתנגדים שהן כבדות משקל ודוח מבקר המדינה שהוא חריף, ואפילו הייתי אומרת כמעט חסר תקדים בחומרתו, וגם - - -

דוד אמסלם: תודה, תמר.

דוד אמסלם: תודה, תודה.

תמר זנדברג: תודה.

דוד אמסלם: מיקי, בבקשה.

מכלוף מיקי זוהר: בקצרה.

מכלוף מיקי זוהר: קודם כל, אני שמחתי על העובדה שאתה שר הפנים וזאת מהסיבה הפשוטה - כמי שמגיע מהפריפריה ומבין את הצרכים של הפריפריה.

מכלוף מיקי זוהר: וגם אני כסגן ראש עיריית קריית-גת בעברי, כמי שמגיע מהתחום המוניציפלי, אני יודע שאתה מכיר את התחום, תוכל לעזור ולסייע בו, ולשם אני גם חותר בהקמת השדולה יחד עם חברי חבר הכנסת יוסי יונה.

מכלוף מיקי זוהר: בכוונה לקחנו שתי קצוות פוליטיות וביחד הקמנו שדולה לצדק חלוקתי וזה מהסיבה הפשוטה.

מכלוף מיקי זוהר: הגיע הזמן באמת לראות איך הרשויות המקומיות, במצב הסוציו-אקונומי הנמוך בעיקר, מקבלות את היחס הרלוונטי כדי שהן יוכלו לטפל באוכלוסייה הקשה שלהן.

מכלוף מיקי זוהר: בסופו של דבר, זה משהו גדול ואדיר.

מכלוף מיקי זוהר: אני סמוך ובטוח שיש לך את היכולות להוביל את זה - משהו שייזכר לשנים ארוכות ויעשה שינוי ותיקון עיוות היסטורי של המון המון שנים, עוד מתקופת מפא"י האדירה.

מכלוף מיקי זוהר: תודה רבה.

דוד אמסלם: תודה לך, מיקי.

דוד אמסלם: תודה לך, אדוני השר.

סילבן שלום: תודה רבה לך.